Garis Panduan Dah Siap, Pembukaan Masjid & Surau Akan Dilakukan Jika Kerajaan Berpuas Hati

Walaupun ada beberapa negeri yang masih menjalankan Perintah Kawalan Pergerakan dan ada beberapa negeri yang bertukar kepada Perintah Kawalan Pergerakan Bersyarat, aktiviti yang melibatkan ibadah di dalam surau dan masjid masih lagi tidak dibenarkan. Hal ini kerana, kondisi ini masih berada di bawah rancangan supaya dapat mengikut SOP yang ditetapkan oleh Kementerian Kesihatan Malaysia.
Namun, menurut laporan pada hari ini pembukaan semula masjid dan surau bagi aktiviti agama akan dilakukan sekiranya kerajaan berpuas hati dengan garis panduan ibadah di masjid dan surau yang disiapkan Pejabat Menteri di Jabatan Perdana Menteri (JPM) (Hal Ehwal Agama).

GARIS PANDUAN OLEH UNIT PENYELIDIKAN ILMIAH JPM

Menteri Hal Ehwal Agama Datuk Seri Dr Zulkifli Mohamad Al-Bakri berkata, garis panduan itu disediakan oleh Unit Penyelidikan Ilmiah JPM (Hal Ehwal Agama) dan Bahagian Penyelidikan Jabatan Kemajuan Islam Malaysia (JAKIM).

“Pelaksanaan garis panduan tersebut tertakluk kepada arahan kerajaan dari semasa ke semasa serta kebenaran daripada KKM (Kementerian Kesihatan Malaysia) dan MKN (Majlis Keselamatan Negara),” katanya.

Menurut laporan Harian Metro, garis panduan itu juga dibentangkan dalam Mesyuarat Khas Jawatankuasa Muzakarah Majlis Kebangsaan Bagi Hal Ehwal Ugama Islam Malaysia (MKI) keempat pada 30 April lalu yang dipengerusikan Datuk Wan Zahidi Wan Teh serta dihadiri oleh para Ashabus Samahah Mufti-Mufti seluruh Malaysia dan ahli-ahli yang dilantik MKI.
Pertimbangan utama kerajaan adalah melihat kepada kesiapsiagaan dan persediaan teknikal di tahap optimum semua pihak iaitu Majlis-Majlis Agama Islam Negeri dan Jabatan-Jabatan Agama Islam Negeri sebagai badan berautoriti dan pihak berkuasa utama negeri dalam hal ehwal pentadbiran agama serta persediaan masjid dan surau di tahap terbaik.
DILAKSANAKAN DALAM WAKTU TERDEKAT JIKA KERAJAAN BERPUAS HATI

Menjawab soalan sama ada wujud kebarangkalian ia dilaksanakan dalam waktu terdekat, menteri itu berkata: “Ya, jika kerajaan berpuas hati dengan garis panduan yang disediakan, juga tahap kerjasama dan keprihatinan rakyat Malaysia secara umumnya sepanjang PKPB disamping mengambil kira nasihat KKM dan MKN.”
Buat masa ini, berdasarkan pertimbangan pihak-pihak berwajib, kerajaan memutuskan sebarang bentuk aktviti agama berjemaah di masjid dan surau masih dilarang dalam tempoh PKPB. Dalam pada itu, Zulkifli berkata, jika pelaksanaan garis panduan itu mendapat kelulusan di peringkat Persekutuan, ia tetap tertakluk kepada pertimbangan pihak berkuasa utama di negeri-negeri untuk dilaksanakan di peringkat negeri.
“Urusan berkaitan hal ehwal Islam berada di bawah ruang lingkup kuasa dan bidang kuasa negeri di bawah naungan Raja-Raja bagi negeri-negeri yang jelas disebut di bawah Butiran 1 Senarai Negeri Jadual Kesembilan Perlembagaan Persekutuan,” katanya.
Sumber: Harian Metro


Hanya Car Seat Berlabel Keselamatan R44 & R129 Diiktiraf Di Malaysia – MIROS

Kementerian Pengangkutan baru mengumumkan yang penggunaan kerusi keselamatan kereta kanak-kanak / baby car seat (CRS) bakal diwajibkan pada tahun hadapan.
Mesti ramai ibu ayah dah mula survey untuk beli car seat anak kan?

Dalam teruja nak pilih design yang berkenan, penting untuk ibu ayah tahu bahawa hanya kerusi keselamatan kanak-kanak (CRS) yang mempunyai piawaian keselamatan EN ECE R44/04 dan R129 dibenarkan digunakan di Malaysia.
Menerusi laporan oleh BERNAMA, Pegawai Penyelidik Institut Penyelidikan Keselamatan Jalan Raya Malaysia (MIROS), Nurulhana Borhan berkata bahawa piawaian itu ditetapkan Peraturan Pertubuhan Bangsa Bersatu (UNR) sebagai langkah keselamatan kanak-kanak yang mempunyai ketinggian kurang 135 sentimeter.

“Selain pensijilan Peraturan UNR, setiap produk CRS akan mempunyai pelekat E-Mark berwarna jingga yang tertera maklumat seperti kategori produk mengikut berat atau tinggi dan nombor kelulusan.

“Ia juga perlu mempunyai pelekat label QR sah daripada Miros, yang merekodkan maklumat spesifikasi teknikal CRS mengikut piawaian,” kata beliau.

Semak Label Dengan Teliti
Nurulhana berkata, pihaknya sering menasihatkan ibu bapa supaya tidak terpedaya dengan CRS yang murah, kerana ada juga jenama pengeluar yang tidak lulus piawaian tetapi melekatkan label tidak sahih dijual di pasaran.
“Apabila membabitkan isu keselamatan, setiap ibu bapa tidak boleh berkompromi, kerana tidak semua CRS berkualiti dijual dengan harga yang mahal, iaitu mencecah RM1,000 seunit.
“Sebenarnya ada CRS yang lulus piawaian dan ujian keselamatan, tetapi dijual pada harga yang rendah, seperti dari RM150 ke RM300,” katanya.
Foto Kredit: 123rf.com
Muat Turun Garis Panduan Kerusi Keselamatan Kanak-kanak Di Malaysia
Seiring dengan langkah itu, MIROS mengeluarkan Garis Panduan Kerusi Keselamatan Kanak-Kanak di Malaysia, yang boleh dimuat turun di bawah ini.
[ Muat turun Garis Panduan Kerusi Keselamatan Kanak-kanak Di Malaysia di pautan http://ow.ly/VrwQ30pLvFY. ]

Garis-Panduan-Kerusi-Keselamatan-Kanak-kanak-Di-Malaysia
Pelbagai panduan berguna dapat diperolehi dengan merujuk sebelum ibu ayah membuat keputusan membeli kerusi keselamatan kanak-kanak.
Antaranya tentang label piawaian keselamatan, jenis kerusi keselamatan yang sesuai mengikut umur, serta cara pemasangan yang selamat seperti yang dapat dilihat dalam rajah di bawah.

Semua maklumat ini sangat penting dan tentunya akan membantu ibu ayah membuat pilihan tepat apabila membeli kerusi keselamatan.
Garis Panduan Kerusi Keselamatan Kanak-kanak oleh MIROS yang mempunyau 32 muka surat ini juga boleh dimuat turun di laman web rasmi MIROS atau Facebook MIROS.

Jangan Ambil Mudah!
“Piawaian ini ditetapkan demi keselamatan pengguna. Jika sesebuah CRS itu tidak mengikut piawaian, ia bukan sahaja tidak dapat menyelamatkan mangsa kemalangan, tetapi akan memburukkan lagi keadaan,” kata Nurulhana lagi.
Jadi, jom sama-sama alert dan sebarkan maklumat penting ini supaya lebih ramai ibu ayah sedia maklum terhadap garis panduan ini.


Garis Panduan Pembukaan Semula Sekolah – KPM

GARIS PANDUAN PENGURUSAN PEMBUKAAN SEMULA SEKOLAH
Untuk makluman ibu bapa, Kementerian Pendidikan Malaysia telah mengeluarkan Garis Panduan ini boleh dimuat turun di Portal Rasmi Kementerian Pendidikan Malaysia.

Secara ringkasnya, garis panduan ini merupakan panduan bagi ibu bapa memahami dan membantu membuat persiapan untuk anak-anak sebelum sekolah dibuka.

Ia memperhalusi setiap aspek keselamatan yang melibatkan pentadbiran sekolah, termasuklah institusi pendidikan swasta dengan menerangkan peranan yang perlu diambil oleh guru, pentadbir sekolah serta ibu bapa.
Dari segi pelaksanaan pula, ia merangkumi 6 aspek yang dititikberatkan iaitu:

Pengurusan sekolah
Pengurusan prasarana
Keselematan murid, guru dan warga sekolah
Pengajaran dan pembelajaran (PdP)
Pelibatan ibu bapa / penjaga
Pengurusan asrama

Ibu bapa boleh memuat turun Garis Panduan Pengurusan Pembukaan Semula Sekolah yang lengkap melalui pautan di bawah ini:
https://www.moe.gov.my/pemberitahuan/pengumuman/gp-buka-sekolah
atau
https://bit.ly/gp-buka-sekolah


Garis Panduan Penjagaan Kesihatan Semasa Banjir, Elak Jangkitan Penyakit Bawaan Air & Udara!

Fenomena kejadian banjir kerap berlaku di negara ini. Saban tahun bermula September sehingga Februari hujan yang dialami oleh negeri-negeri di Malaysia akan meningkat dan menyebabkan banjir. Banjir yang melanda akan mengakibatkan ribuan keluarga terpaksa bersesak di tempat perlindungan yang sememangnya tidak mampu menampung segala keperluan mereka.
Keadaan ini menyebabkan mereka terdedah kepada pelbagai masalah kesihatan antaranya penyakit bawaan air dan udara yang boleh menyebabkan komplikasi serius sekiranya tidak ditangani sewajarnya.

Baca juga: Top 5 Pulau Peranginan Yang Best Untuk Bawa Keluarga Bercuti

GARIS PANDUAN PENJAGAAN KESIHATAN SEMASA BANJIR

Banjir adalah keadaan di mana air telah naik melebihi paras bahaya dan diisytiharkan banjir oleh pihak berkuasa.

Masalah-masalah yang berlaku semasa banjir:

– Lemas.
– Terdedah kepada kecederaan.

– Terkena renjatan elektrik.
– Terdedah kepada jangkitan taun, cirit-birit dan demam kepialu.
Tindakan yang perlu anda lakukan semasa banjir:

– Pindah ke pusat pemindahan apabila diarahkan.
– Jangan biarkan kanak-kanak bermain air banjir.

– Elak meredah jalan raya yang ditenggelami air.
– Matikan semua punca bekalan elektrik.
– Tidak menyentuh dawai elektrik yang terjatuh di kawasan banjir.
Bagaimana Kita Boleh Menjaga Kesihatan Ketika Berada Di Pusat Pemindahan?
– Sentiasa minum air yang telah dimasak.
– Makan makanan yang dimasak sahaja.
– Elakkan makan makanan mentah seperti ulam.

– Jangan makan makanan yang terdedah.
– Jaga kebersihan diri dan kawasan sekeliling.
– Cuci tangan sebelum makan.
– Cuci tabgan selepas ke tandas.

– Guna tandas yang sempurna.
– Buang sampah di tempat yang betul.
– Dapatkan suntikan vaksin ikut nasihat doktor.
– Dapatkan rawatan segera sekiranya mengalami cirit-birit atau muntah-muntah.
Sumber: Facebook Kamarul Ariffin Nor Sadan


Garis Panduan Solat Jumaat, Solat Jemaah Di Masjid & Surau Zon Hijau Sepanjang PKPP

Warga Wilayah Persekutuan boleh menarik nafas lega apabila semua masjid, surau Jumaat dan surau dalam zon hijau di kawasan ini akan dibuka bagi solat Jumaat dan solat berjemaah mulai esok. Menurut laporan Sinar Harian, bilangan jemaah diperluas kepada bilangan satu pertiga daripada jumlah had kapasiti dewan solat utama.
Menurut Menteri di Jabatan Perdana Menteri (Hal Ehwal Agama), Senator Datuk Seri Dr Zulkifli Mohamad Al-Bakri, ketetapan itu telah mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Ikut Garis Panduan Solat Jumaat & Solat Berjemaah

Walaubagaimanapun, dengan adanya Perintah Kawalan Pergerakan Pemulihan (PKPP), setiap jemaah harus mengikut garis panduan atau SOP yang telah ditetapkan oleh kerajaan bagi menunaikan solat Jumaat dan solat berjemaah.

Antara garis panduan yang ditetapkan ialah:

– Kapasiti ditambah secara berperingkat dari semasa ke semasa

– Pembukaan dimulakan bagi warganegara terlebih dahulu
– Muslimah dibenar untuk ke masjid & surau dengan syarat bersama mahram
– Warga emas yang sihat dibenarkan hadir

– Kanak-kanak berumur 12 tahun ke bawah, jemaah bergejala & menghidap penyakit kronik tidak dibenarkan hadir
– Ruang tertentu dibukan untuk mereka yang singgah solat seperti musafir, pemandu dan rider e-hailing
– Kuliah Maghrib dan kuliah Subuh boleh dijalankan dengan mematuhi syarat

– Jamuan makan selepas kuliah tidak dibenarkan

– Akad nikah boleh dijalankan di masjid
Menurut Dr Zulkifli lagi, Jawatankuasa kariah masjid, surau Jumaat dan surau dibenarkan melantik sukarelawan dalam kalangan jemaah bagi membantu kawalan sebelum dan selepas solat.
Sumber : Sinar Harian


Garis Panduan Solat Tarawih, Solat Jumaat & Solat Sunat Aidilfitri Di Zon Hijau Semasa PKPB

Semalam, Jabatan Agama Islam Wilayah Persekutuan telah mengeluarkan garis panduan pelaksanaan Solat Jumaat, Solat Berjemaah, Solat Tarawih dan Solat Sunat Aidilfitri di masjid, surau jumaat dan surau-surau terpilih di zon hijau, wilayah-wilayah persekutuan dalam tempoh Perintah Kawalan Pergerakan Bersyarat (PKPB).
BERAPA BILANGAN JEMAAH DIBERNARKAN?

Ramai yang tertanya-tanya berapakah had untuk jemaah berada dalam masjid bagi menunaikan solat. Bagi Solat Sunat Tarawih dan Solat Aidilfitri, dihadkan antara 3 hingga 30 orang sahaja yang terdiri daripada pegawai, kakitangan dan ahli jawatankuasa serta anak kariah yang berdaftar.

Bukan itu sahaja, setiap jemaah perlu mengambil wuduk di rumah terdahulu dan pemakaian face mask dan guna hand sanitizer adalah diwajibkan.

KAWAL KEMASUKAN ORANG

Penting juga untuk pihak pengurusan masjid memantau dan mengawal dengan ketat kemasukan para jemaah yang dibenarkan sahaja. Menjadi tanggungjawab kita juga untuk tidak berpeluk dan bersalaman sepanjang berada dalam kawasan masjid atau surau untuk mengelakkan penularan wabak dari berleluasa.

Garis Panduan ini berkuat kuasa mulai 15 Mei dan kebenaran pembukaan masjid adalah bagi surau dan masjid terpilih di zone hijau untuk perlaksanaan Solat Jumaat, solat berjemaah, Solat Sunat Tarawih dan Solat Sunat Aidilfitri.

Sumber: Jabatan Agama Islam Wilayah Persekutuan


Garis Panduan Terkini Vaksin Covid19 Untuk Ibu Hamil & Menyusu

Vaksin Covid19 Untuk Ibu Hamil & Menyusu
Sebelum ini mungkin ada yang tertanya-tanya vaksin jenis apa yang sesuai untuk ibu menyusu dan mengandung di Malaysia?

Untuk makluman, infografik di bawah ini adalah garis panduan terbaru ya.
Tolong sebarkan pada semua yang berkenaan.

Jadi mak-mak yang menyusu badan, dah boleh dapat vaksin COVID-19 keluaran Sinovac dan AstraZeneca Oxford.

Manakala ibi mengandung antara 14-33 minggu pula boleh mendapatkan vaksin Pfizer atau ditangguhkan terlebih dahulu sehingga selepas kehamilan.
Maklumat terbaharu mengenai kesesuaian vaksin covid19 untuk ibu bamil dan menyusu akan dimaklumkan secara rasmi dari semasa ke semasa.
Dalam perkembangan berasingan, menurut Dr Rusyainie, inshaa Allah dalam minggu hadapan, YB Khairy Jamaluddin sebagai Menteri Penyelaras PICK akan mengumumkan tarikh dan masa untuk pendaftaran 1,000,000 vaksin COVID-19, jenis Vaxzevria dari AstraZeneca Oxford, untuk seluruh negara, kecuali Sarawak. Menurut beliau, vaksin Vaxzevria akan dibuka pendaftarannya di laman vaksincovid.gov.my dan perlu didaftarkan di situ, walaupun pendaftaran telah dibuat di aplikasi MySejahtera.
Ini kerana pendaftaran di aplikasi MySejahtera adalah untuk giliran mengikut fasa yang telah dirancang oleh JKJAV.Sekiranya pendaftaran berjaya, tarikh temujanji akan dimaklumkan kat aplikasi MySejahtera, sepertimana proses pendaftaran AstraZeneca sebelum ini.Jadi, nantikan pengumuman tu ya. Yang AstraZeneca Oxford ni siapa cepat, dia dapat, ok. Menurut Dr Rusyainie lagi, orang ramai dinasihatkan agar tidak pergi ke pusat pemberian vaksin untuk dapatkan suntikan bagi mengisi kekosongan individu kalau ada yang tak datang.
Ini kerana ia tidak dibenarkan. Tambahan pula, PPV sudah ada senarai nama menunggu mereka yang akan diagihkan.Kalau tak nak menunggu giliran, maka sila lah daftarkan diri untuk Vaxzevria ya!
Kredit info: Dr Rusyainie Ramli


Minyak Bawang Putih Boleh Bantu Normalkan Degupan Jantung, Ini caranya

Siapa sangka manfaat dari minyak bawang putih atau dikenali sebagai ‘garlic oil’ dapat membantu dalam menormalkan degupan jantung. Bukan itu sahaja, bawang putih itu sendiri dapat menguatkan sistem imun selain mengandungi seribu satu nutrisi lain.
Melalui perkongsian yang dibuat oleh Doktor Rizal Abu Bakar, dari sumber kajian mendapati, peserta bermasalah degup jantung tinggi menunjukkan perubahan kadar degupan jantung sebanyak 12% setelah mengamalkan minum garlic oil selama 6 minggu.

Baca juga: Rupanya Banyak Manfaat Rebung, Boleh Turunkan Kolestrol & Kulit Kekal Cantik!
SUMBER NATURAL YANG MENYIMPAN 1001 NUTRISI MEMBAIK PULIH TUBUH BADAN MANUSIA

Garlic oil bantu normalkan kadar degupan jantung.

Kajian dapati peserta dengan masalah degup jantung tinggi yang amal minum garlic oil selama 6 minggu. Kesannya? Penurunan kadar degup jantung sebanyak 12%.
Anugerah terbaikNya. Sumber natural yang menyimpan 1001 nutrisi untuk membaik pulih tubuh.
Garlic kuatkan sistem imun, menguatkan tulang, legakan stres, kawal berat badan. Hapuskan cacing dalam usus dan detoks melalui penghasilan glutathione.
Garlic tinggi selenium iaitu sejenis mineral bantu detoks organ hati. Dengan aktifkan enzim yang bolehkan tubuh singkirkan toksin secara semula jadi.
RESEPI HOMEMADE GARLIC OIL MUDAH!

Sementara itu, di hantaran lain, beliau turut berkongsikan resepi garlic oil yang boleh disediakan sendiri di rumah. Menurut Doktor Rizal, anda boleh jadikan garlic oil sebagai bahan sapuan di atas roti wholegrain. Memang sedap!
Nak buat homemade garlic oil ni teramat mudah. Dahlah sihat dan elok untuk jantung. Resepi ni boleh sapu pada roti wholegrain. Lembut dan sedap bak mentega.
HANYA PERLU 4 BAHAN:

15-25 ulas garlic (kupas kulit).
Minyak extra virgin oil asli.
1 atau 2 tangkai daun rosemary.
2 atau 3 helai bay leaves.

CARA PENYEDIAANNYA:

Caranya hanya perlu slow roast dalam oven.
Guna suhu rendah.
Sampai garlic bertukar warna keperangan dan lembut.

Kalau nak pedas sikit. Letak chilli flakes.
Nanti boleh cicah dengan roti. Atau buat sandwich. Tambah protein digabungkan dengan lemak sihat ni.
Kalau nak simpan. Simpan dalam peti sejuk. Elakkan terdedah dengan biarkan penutup terbuka. Tahan selama 2 minggu.
Bolehlah cuba.
Sumber: Facebook DrRizal Abu Bakar


Berkesankah Gas Tahan Sakit Semasa Bersalin? 5 Perkara Tentang Entonox Yang Ramai Nak Tahu

“Ish, takutlah dengar cerita kawan-kawan bersalin. Katanya pakai gas pun tak kurang sakit. Betul ke?”
Entonox adalah salah sejenis gas penahan sakit yang biasa diberikan kepada ibu-ibu hamil untuk membantu menahan sakit bersalin. Mungkin ramai yang nak tahu apa sebenarnya yang terkandung dalam gas ini dan bagaimana ia boleh mengurangkan rasa sakit ketika bersalin.

1. Kandungan Gas Entonox
Entonox terdiri daripada campuran nitrus oksida dan oksigen. Gas ini akan disalurkan melalui tiub yang disedut melalui topeng atau sejenis alat dari mulut. Ia juga dikenali dengan gelaran ‘laughing gas’ atau gas penahan sakit.
Sesuai dengan gelarannya, gas ini digunakan untuk membantu ibu-ibu mengurangkan rasa sakit ketika kontraksi bersalin.

Ia boleh digunakan pada bila-bila masa ketika kontraksi dan mengambil masa sekitar 15 saat hingga 3 minit selepas disedut.

2. Kelebihan Menggunakan Entonox
Dengan menyedut gas entonox, sesetengah wanita mendapati ianya dapat mengawal kesakitan yang dialami ketika bersalin. Ia adalah pilihan yang paling mudah dan selamat, serta tidak memberi sebarang kesan kepada bayi. Dari segi kos juga, ia lebih murah berbanding epidural dan pethidine.
Biasanya wanita akan menarik nafas dalam-dalam dengan gas ini sebelum kontraksi datang secara berkala. Penggunaannya boleh ditentukan oleh anda sendiri dengan pantauan bidan atau doktor.
Foto Kredit: dusbus.com
3. Kesan Sampingan
Sungguhpun penggunaan entonox secara umumnya adalah selamat, segelintir wanita yang merasakan kesan sampingan selepas menggunakannya.
Antara kesan yang dirasai adalah sakit kepala / pening , khayal, dan sedikit mual / loya. Pastikan anda memegang sendiri alat penghidu gas ini supaya anda dapat mengawal dos pengambilannya dalam jumlah yang sesuai.
Walaupun begitu, anda tak perlu risau kerana kesan yang dirasakan ini adalah terkawal dan akan hilang dalam masa beberapa jam.
Foto Kredit: healthcareworkersalary.com
4. Tips Menggunakan Entonox Dengan Lebih Berkesan
Ada yang berpendapat bahawa penggunaan entonox tidak membantu mengurangkan rasa sakit bersalin. Ada yang menganggap ia tidak serasi dengan tubuh, tetapi sebenarnya dalam kebanyakan kes ianya tidak digunakan dengan tepat.
Berikut adalah beberapa tips agar penggunaan gas entonox lebih berkesan untuk bertindak sebagai penahan sakit semasa bersalin:

Pastikan lekapan topeng gas entonox dipakai dengan kedap.
Sedut perlahan-lahan sebelum kontraksi datang. Sedut dengan dalam hingga rasa kesakitan semakin berkurang.
Elakkan daripada menyedutnya terus-menerus kerana ia boleh menyebabkan anda terlebih dos lalu berasa khayal dan hilang tumpuan.
Ada pakar menyarankan agar diambil pada akhir peringkat kelahiran, iaitu sebelum bukaan serviks mencecah 10cm.

5. Dapatkan Nasihat Doktor
Sekiranya anda bercadang ingin menggunakan atau berasa ragu-ragu terhadap keberkesanan gas entonox ini semasa bersalin, dapatkan penjelasan selanjutnya daripada doktor anda. Mereka tentunya akan memberikan penerangan yang lebih terperinci berdasarkan keadaan kesihatan anda.
Foto Kredit: mamme24.it
Ia Hanya Mengawal Rasa Sakit, Bukan Menghilangkan Sepenuhnya
Perlu diingat bahawa gas entonox hanya membantu mengurangkan rasa sakit dan bukannya menghilangkannya 100%. Oleh itu, jika kesakitan yang anda lalui masih tidak terkawal, anda boleh memilih alternatif penahan sakit lain yang ditawarkan oleh pihak hospital.


Risau Muka Bayi Selalu Naik Jerawat & Merah-merah, Ini 5 Perkara Perlu Tahu

“Ish, makin naik merah-merah dekat muka baby ni. Gatal ke? Apa nak buat?”
Kulit bayi sememangnya amat sensitif. Kita sebagai ibu pula memang tak senang duduk kalau ternampak sebarang tanda yang mungkin boleh membuatkan bayi rasa tak selesa. Antara masalah kulit yang selalu berlaku kepada bayi adalah jerawat yang timbul terutamanya pada bahagian muka.

5 Perkara Tentang Jerawat Bayi Yang Anda Perlu Tahu
1. Bayi Mudah Terkena Jerawat
Jika diperhatikan, jerawat bayi biasanya timbul di bahagian muka, sekitar leher, lengan dan belakang badan. Berbeza dengan ruam, jerawat ini mempunyai rupa yang berbintik-bintik dan timbul. Jerawat atau ruam boleh muncul ketika akibat iritasi air liur, muntahan susu, cuaca panas atau tindakbalas terhadap bahan kimia tertentu.
Menurut Portal MyHealth, ada 2 jenis jerawat yang mudah terkena bayi iaitu ruam panas (miliaria) dan jerawat bayi baru lahir (erythema toxicum neonatorum).

Foto Kredit: baomoi.com

2. Jerawat Ruam Panas (Miliaria)
Jerawat yang timbul kemerah-merahan atau berwarna jernih ini biasanya sangat kecil dan dipanggil ruam panas. Jerawat jenis ini paling mudah dilihat pada bahagian kulit kepala, leher dan bahagian atas dada.
Jerawat jenis ini biasanya berlaku disebabkan oleh sekatan saluran-saluran peluh dan aliran peluh dan bahan kumuh ke dalam kulit.
Foto Kredit: healthawarenesscommunity.com
3. Jerawat Bayi Baru Lahir (Erythema toxicum neonatorum)
Jerawat jenis ini biasanya berlaku pada bayi yang baru berusia 2 minggu. Ruam merah yang terjadi lazimnya diikuti dengan bintilan kecil berwarna kuning dan dikelilingi warna merah.
Ruam atau jerawat jenis ini mungkin nampak tidak selesa pada bayi anda yang baru lahir. Malah, ia boleh datang dan pergi serta berubah lokasi dari satu tempat ke tempat lain tetapi tidak melibatkan tapak tangan dan kaki.
Namun ia tidak merbahaya kerana ia merupakan mekanisme kulit untuk menyesuaikan diri dengan kehidupan di luar rahim.
Tiada rawatan khusus diperlukan dan jerawat seperti ini akan menghilang dengan sendiri.
newborn baby
4. Rawatan
Sekiranya bayi tidak terganggu dengan jerawat yang timbul pada bahagian badannya, anda tidak perlu risau. Apa yang perlu dilakukan adalah dengan memastikan bayi kurang berpeluh agar saluran-saluran peluh yang tersekat dapat dilegakan.
Oleh itu, pakaikan bayi dengan pakaian yang longgar dan menyerap peluh. Mandi atau lapkan bahagian kulit yang mempunyai ruam dengan kerap, dan pastikan ada sistem pengudaraan yang baik di bilik.
Namun sekiranya bayi kelihatan gatal, tidak selesa, dan asyik merengek, pastikan anda tidak berlengah untuk membuat pemeriksaan lanjut dengan doktor dengan segera.
Foto Kredit: verywell.com
5. Jenis-jenis Kegatalan Lain
Selain 2 jenis jerawat ini, ada kemungkinan bayi boleh diserang oleh beberapa punca kegatalan lain seperti jangkitan cacing cincin / kurap (ringworm), eczema, gegata atau penyakit tangan kaki dan mulut (HFMD).
Walaupun ianya hampir serupa dan mungkin sukar untuk anda kenalpasti, setiapnya mempunyai ciri yang tersendiri:
Ringworm –  Jika tanda kemerahan berbentuk bulat / gegelung, mungkin ia adalah jangkitan kurap / cacing cincin atau lebih dikenali sebagai ringworm. Ia selalunya kering dan bersisik di sekeliling bulatan, tetapi mempunyai bahagian tengah yang lembut dan licin. Jika menyerang kulit kepala, ia akan kelihatan seperti botak dan berkelemumur.
Ringworm / Foto Kredit: Getty Images
Eczema – Ditandai dengan munculnya ruam kemerahan disertai dengan kulit yang bersisik dan kegatalan. Selalunya terjadi pada bayi yang mewarisi asthma atau alergi daripada keluarga.
Foto Kredit: activemomsnetwork.com
Alahan (Hives) – Banyak terjadi disebabkan sensitif terhadap makanan tertentu antaranya susu, telur, udang, ubat, atau suhu yang ekstrem. Kulit anak akan menjadi kemerahan, terasa gatal, dan sedikit panas.
Foto Kredit: momjunction
HFMD – Bintik merah akan mula muncul di tapak tangan dan kaki yang kemudiannya menjadi biji mengandungi air.
www.smartparents.sg
Jangan Guna Ubat Sebarangan
Jerawat bayi biasanya akan hilang dengan sendirinya dalam masa beberapa minggu. Tapi bergantung kepada jenis dan keadaan, ada  yang hanya akan hilang selepas beberapa bulan. Seeloknya jangan gunakan sebarang ubat tanpa konsultasi doktor kerana kulit bayi sensitif terhadap bahan kimia dan ia mungkin akan membuatnya menjadi lebih teruk.
Seandainya jerawat tidak menganggu dan menunjukkan tanda beransur hilang, maka Mama Papa tak perlu risau. Apa yang penting, anda perlu sentiasa pastikan bayi selesa dan tidak terganggu dengan jerawat, tidak menggarunya, atau tidak membiarkan bayi dalam keadaan berpeluh / lembap.


Doktor Kongsi Cara Rawat Penyakit Gatal Dekat Perut Ibu Mengandung, Memang Gatal ‘Yakmat’!

Pengalaman menjadi seorang ibu, mengandungkan anak dalam tempoh 9 bulan merupakan pengalaman terindah seorang ibu. Namun, dalam menjalani proses kehamilan tersebut banyak perkara yang perlu ditempuhi termasuklah dengan masalah kesihatan. Mungkin ramai dalam kalangan ibu hamil yang mengalami penyakit gatal-gatal di bahagian perut bukan? Memang gatal ‘yakmatt’!
Macam mana nak rawat penyakit yang dipanggil PEP (Polymorphic Eruption of Pregnancy) ini supaya kita tidak tergaru-garu 24 jam? Berikut merupakan perkongsian pakar di laman Twitternya sendiri.

Baca juga: Cuti Bersalin 98 Hari, Waktu Kerja 45 Jam Seminggu Bermula 1 Januari 2023
IBU MENGANDUNG PERNAH DAPAT PENYAKIT GATAL-GATAL DEKAT PERUT TAK?

Hello ibu-ibu!

Siapa pernah mengandung and dapat penyakit gatal-gatal dekat perut? Gatal dia yakmattt, sampai tak tidur malam mak-mak buyong tu. This penyakit is called PEP (Polymorphic Eruption of Pregnancy). Jom belajar lagi lanjut jom.
1. Dulu nama penyakit ini Pruritic Urticarial Papules and Plaques of Pregnancy. Berbelit lidah nak sebut? Haha don’t worry, short form dia PUPPP. Bukan sebut “puupppp” ya, kena sebut huruf satu2..P.U.P.P.P. Tinggal satu P, confirm geng derm marah haha.
2. Anyway, penyakit ini sangat common ya. 1 dalam 160 ibu mengandung boleh dapat. Selalu jadi dekat ibu yang mengandung kali pertama. Ada kajian menunjukkan risiko lebih tinggi untuk ibu yang bertambah berat badan secara berlebihan dan kalau mengandung lebih dari satu (twins/triplets).
3. Selalu jadi dalam 3rd trimester, maksudnya bila perut mula membesar dari bulan mengandung ke 7 hingga 9. Dikatakan ada kaitan dengan ketegangan kulit perut yang membesar (skin stretch) dengan perubahan hormone sewaktu mengandung.

4. Senang saja untuk kenalpasti. Ia akan start dengan biji-biji gatal selalunya di kawasan stretch marks perut tu. Pastu boleh merebak dan merebak ke dada & kaki. Dan yang menariknya, selalunya pusat (belly button) dekat perut ibu mengandung tu tak kena.
5. Bentuknya boleh macam-macam. Boleh jadi gegata, biji-biji kecil dan biji-biji besar. Kadang-kadang tu, bentuk macam eczema pun boleh ada. Sebab tu nama sekarang ‘Polymorphic…” sebab ini maksudnya pelbagai rupa & bentuk.

MACAM MANA NAK RAWAT? GATAL SANGAT DAH NI!

6. PUPPP selalu akan hilang dengan sendiri, usually 4-6 minggu selepas bersalin. Namun, ada pesakit yang sangat gatal penyakit ini sehingga perlukan pertolongan. Ok so macam mana nak rawat?
i. Gunakan pelembab seperti krim atau ointment (berminyak) selalu. Ada sesetengah krim mengandungi bahan menthol, yang boleh tolong kurangkan gejala gatal. Try sedikit dahulu kalau ada menthol, sebab sesetengah orang boleh allergic.
ii. Sesetengah pesakit merasakan mandi sejuk (cool baths), letakkan kain pelembab (wet soaks) dan memakai pakaian cotton menolong kurangkan gatal itu. Walaupun tiada kajian kukuh, anda boleh cuba. Lain orang, lain caranya kan?
iii. Jika ada keradangan, sememangnya doktor kulit akan beri krim anti-radang spt steroid. Jangan risau, kita akan berikan yang selamat untuk ibu mengandung. Malah, ada yang terlalu teruk keseluruhan badan, sehingga perlukan ubat makan steroid. Yang ini, TOLONG datang jumpa kami terlebih dahulu.

iv. Kadangkala, kita juga berikan ubat gatal (anti-histamine) yang sesuai untuk ibu mengandung. Again, yang ini pun tolong datag jumpa kita dulu ok. Takut tersalah makan ubat.
7. Kena ingat, penyakit ini tidak berbahaya. Tidak akan berjangkit kepada anak sama sekali. Dan selalunya tidak berulang dengan kandungan seterusnya, melainkan jika mengandung twins/triplets.
8. Cuma satu saja pesanan PENTING, jika anda naik gejala seperti di atas, namun tiba-tiba ada banyak lepuh (blisters), TOLONG DATANG JUMPA DOKTOR KULIT SECEPAT MUNGKIN. Mungkin penyakit anda bukan PUPPP semata-mata…

Mungkin penyakit yang lebih berbahaya iaitu PEMPHIGOID GESTATIONIS. Ini perlu dipantau ketat oleh pakar O&G dan pakar kulit kerana boleh ada kesan kepada bayi. Ingat pesanan tu ok?
Alright, itu sahaja itu PUPPP. So, ibu-ibu yg sedang mengandung, jika ada penyakit ni, minta Mr Jannah anda pakaikan pelembab dan ubat ok? Suami-suami pula, masa ini la, nak kata “Jangan kata abang tak payung kan?”
Sumber: Twitter @Dr_Aween_Liana


10 Gaya Kucing Tidur Atas Katil IKEA Yang Comel

Gaya Kucing Tidur
Orang Jepun memang kreatif!
Ada pemilik kucing di sana telah bereksperimentasi dengan menukar katil untuk anak patung dari IKEA kepada katil untuk kucing.

Katil Duktig berharga $20 ini asalnya memang untuk anak patung bagi kanak-kanak perempuan. Namun, mungkin juga IKEA sedang mengintai peluang untuk memasarkan perabot untuk haiwan peliharaan.
Ya, bukan setakat kucing. Ada juga yang letak arnab. Comel sungguh bila tengok haiwan ini tidur.

1. Comelnya dia tidur

2. Kesian, tuan badan lebih besar dari katil!

3. Siap ada selimut!

4. Nyenyak sungguh!

5. Macam ada bilik tidur sendiri!

6. Baru bangun tidur ke?

7. Ini bukan double-decker. Ini triple-decker terus!

8. Nampak, siap ada mainan sendiri atas katil

9. Selesanya tengok dia tidur!

10. Hai, saya seekor arnab!

Sumber: boredpanda.com


Gaya Mutu Keunggulan – Antara Kenangan Penyampai Berita RTM, Allahyarham Farit Ismeth Emir

“Gaya, Mutu, Keunggulan”
Bagi anda yang lahir pada era 80-an dan 90-an, pasti masih ingat ayat dalam iklan jenama rokok ni suatu ketika dulu. Siapa sangka suara latar iklan ini adalah milik penyampai berita Radio Televisyen Malaysia (RTM) terkenal.
Pada 20 April 2020, kita dikejutkan dengan pemergian Allahyarham Farit Ismeth Emir di usia 66 tahun akibat kanser paru-paru di Hospital Assunta, Petaling Jaya, Selangor. Berita itu dimaklumkan oleh anaknya, Farzwa De-Attaher Emir atau dikenali sebagai DJ Fuzz.

Ahli keluarga sempat bertemu arwah sehari sebelum beliau menghadap Ilahi

“Saya dimaklumkan, ayah pergi dengan cukup tenang.”
Begitulah reaksi DJ Fuzz yang mengesahkan ayahnya telah menghembuskan nafas terakhir sekitar jam 11 pagi, hari Isnin lalu. Keadaan kesihatan ayahnya hanya diketahui beberapa minggu lalu. Penyakit kansernya sudah di tahap empat dan merebak ke organ dalaman. Ini berlaku ketika baru menjalani Perintah Kawalan Pergerakan (PKP).

Ahli keluarga tidak berpeluang menziarahi arwah di hospital kerana akur dengan pelaksanaan PKP. Mereka hanya mampu berbual menerusi panggilan video. Namun, mereka masih sempat bertemu kali terakhir dengan arwah apabila mendapat kebenaran doktor.
Di sini, kami mengimbau beberapa kenangan Allahyarham Farit Ismeth Emir yang pasti dirindui ramai.
Rakan sekerja RTM memanggilnya ‘Pak Ngah’

Allahyarham Farit Ismeth Emir merupakan ikon penyampai berita RTM dan berkhidmat lebih 30 tahun bersama stesen penyiaran tersebut. Arwah lebih mesra dipanggil dengan gelaran ‘Pak Ngah’ oleh rakan sekerja RTM kerana sikapnya serius, peramah dan merendah diri.
Mempunyai ‘suara emas’, ala Inggeris dan Arab

Allahyarham Farit Ismeth Emir menjalani ujian suara di stesen penyiaran RTM pada bulan Ogos 1987 dan dipilih sebagai penyampai berita RTM. Ramai yang suka dengar suara arwah ni. Bunyinya sedap ala Inggeris dan Arab.
Sentiasa menamatkan berita Dunia Jam 10 dengan kata-kata hikmah

https://media.siraplimau.com/2020/04/93166313_601038967429644_4571386151757597971_n.mp4
Berasal dari Teluk Intan, Perak, Allahyarham Farit Ismeth Emir menjadi penyampai berita dalam segmen Dunia Jam 10 sejak tahun 1990-an. Arwah sering menyelitkan kata-kata hikmah sebelum mengakhiri berita itu.
Penyumbang suara iklan rokok jenama Dunhill
Selain menjadi penyampai berita, Allahyarham Farit Ismeth Emir turut menyumbangkan suaranya untuk suara latar iklan. Paling popular ketika itu ialah iklan rokok jenama Dunhill di mana ayat arwah ‘Gaya Mutu Keunggulan’ jadi sebutan ramai.
Pernah terlibat dalam bidang perhotelan

Sebelum menjadi penyampai berita, Allahyarham Farit Ismeth Emir pernah bekerja dalam bidang perhotelan selama 13 tahun. Tempat kerja pertamanya ialah Hotel Jaya Puri pada tahun 1970-an. Arwah tinggalkan bidang perhotelan untuk menceburi bidang ‘suara komersil’ ketika usianya 33 tahun.

Begitu la sedikit sebanyak tentang kenangan Allahyarham Farit Ismeth Emir. Arwah meninggalkan seorang balu bersama tujuh orang anak. Pemergiannya adalah satu kehilangan besar buat dunia penyiaran berita tanah air.
Rindu Pak Ngah. Semoga rohnya dicucuri rahmat dan ditempatkan dalam kalangan orang-orang yang beriman.
Al-Fatihah (dibaca).


Gayakan Jam Tangan Tissot T-Race Marc Marquez Ini Untuk Bangkitkan Mood Sporty Anda!

Jam tangan adalah salah satu aksesori yang wajib dimiliki bagi kebanyakan orang, tak kiralah lelaki atau wanita. Bukan sahaja dianggap simbolik sebagai orang yang menepati masa, jam tangan juga menggambarkan personaliti dan gaya seseorang.
Sebagai seorang personaliti dalam bidang sukan perlumbaan, Marc Marquez telah dipilih sebagai duta bagi koleksi jam tangan terbaru Tissot iaitu Tissot T-Race Marc Marquez.

Jam tangan ini adalah design baru yang menerapkan elemen sporty sebagai penghormatan untuk meraikan Marc Marquez sebagai duta baru Tissot. Kalau anda nak tahu, Marc Marquez merupakan juara termuda di dalam acara MotoGP ™ sebanyak empat kali tau!
Banyak ciri rekaan menarik yang ada pada jam tangan ini. Mesti ia bakal membuatkan anda tak sabar untuk menjadi pemilik jam tangan keluaran Tissot kali ini.

Simbolik kualiti hebat dalam bidang perlumbaan

Marc Marquez adalah nama yang tidak asing lagi di dalam bidang perlumbaan MotoGP kerana sejak pembabitan dirinya dalam bidang ini, Marc Marquez telah menunjukkan prestasi cemerlang! Selain menjadi juara dunia bagi perlumbaan di MotoGP™ sebanyak empat kali, beliau juga pernah menjadi juara dunia bagi 125cc dan Moto2. Hebat!
Antara ciri rekaan Tissot T-Race Mark Marquez yang menggambarkan Marquez, adalah case yang dikelilingi fibreglass ring dan tyre tread sebagai simbol kelajuan dan adrenalin di trek perlumbaan manakala brake-disc bezel dan bracelet menggambarkan suit para pelumba MotoGP™. Cool!
Ciri-ciri hebat pada Tissot T-Race Marc Marquez

Setiap details yang ada pada jam tangan ini juga menceritakan personaliti diri Marc Marquez sebagai seorang pelumba hebat. Ini adalah sebab kenapa jam tangan edisi Tissot T-Race Marc Marquez ini istimewa dan sangat sesuai untuk anda yang sukakan gaya sporty.

Dihasilkan di Swiss
Quartz Movement
Diperbuat daripada kristal Sapphire yang tahan calar
Kalis tekanan air yang bersamaan dengan 10 bar keluli tahan karat
Case 316L keluli tahan karat dengan salutan PVD kelabu dan hitam
Silk printed glass case
Tali getah dengan butiran sintetik standard buckle
Diameter 43mm-47.60mm

Diilhamkan oleh motosikal, jam tangan Tissot T-Race Marc Marquez ini juga digabungkan dengan rekaan athletic body Tissot T-Race Edisi Terhad 2018 untuk menyerlahkan lagi ciri sporty pada jam ini!
Jam tangan edisi terhad dengan logo Marc Marquez yang istimewa

Yang istimewanya, jam tangan Tissot T-Race Marc Marquez ini adalah limited kepada 4999 utas sahaja dan mempunyai logo Marc Marquez di bahagian glass caseback nya! Haa..anda tak nak ke jadi antara yang terawal memiliki jam edisi terhad ini?
Bukan itu sahaja, jam ini turut diletakkan di dalam presentation box yang berbentuk helmet yang diinspirasikan daripada helmet  Marc Marquez! Stylish dan istimewa betulkan..
Mesti anda tak sabar nak jadikan jam tangan ini sebagai koleksi. Buat makluman anda, Tissot T-Race Marz Marquez ini hanya boleh didapati pada bulan Oktober ini. Nantikan kemunculannya okay!
Jadi, jika anda adalah peminat  MotoGP™ dan Marc Marquez, jam tangan Tissot T-Race Marc Marquez ini perlu ada dalam koleksi anda! Jom lawati website rasmi Tissot sekarang!


Gejala Apa ni? Goyang Bahu Tak Berhenti. Dahsyat! Jangan Baca Kalau Tak Tahan!

Eh kenapa ni? Gejala apa yang sedang melanda ni? Kenapa semua orang goyangkan bahu mereka? Ha! Inilah trade mark terbaru yang dibawakan oleh OGAWA untuk memperkenalkan sofa urut terbaru mereka iaitu iModa Plus yang superb awesome. Dengan rekaan moden & terkini, memang sesuai sangat dijadikan salah satu koleksi peribadi setiap keluarga!
OGAWA COUNT & WIN? JOIN JOM!

Untuk pengetahuan anda semua sekarang OGAWA tengah lancarkan kempen #WAWADEALS. Melalui kempen ini anda bukan sahaja dapat membeli produk OGAWA pada harga yang berpatutan malahan anda juga boleh menang kerusi urut terbaru mereka.
OGAWA Count & Win! Inilah peraduan yang sedang hangat berlangsung tau! Bakal berakhir pada 30 November nanti anda tak patut lepaskan peluang untuk join peraduan ini. Boleh menang sofa urut iModa Plus  yang bernilai RM 6999. Yeay! Lepas ni bolehlah hari-hari berurut dan relaks lepas seharian penat bekerja.

3 LANGKAH! OGAWA IMODA PLUS BOLEH JADI MILIK ANDA!

Apa yang perlu anda lakukan untuk join peraduan ini hanyalah like Facebook OGAWA dan tonton video #WAWADEALS. Jangan lupa kira berapa kali bahu digoyangkan tau! Langkah terakhir, hantar jawapan anda ke http://bit.ly/ogawacountnwin. Mudahkan?
Sesiapa pun boleh join! Yang penting hantar jawapan anda sebanyak mungkin dekat link yang admin dah sediakan. Jangan tak tahu ada 50 keping baucer OGAWA bernilai RM 850 untuk dimenangi selain sofa urut iModa Plus! Wow!
OGAWA SELESAIKAN MASALAHKAN SAKIT BADAN ANDA!

Nak tahu tak? Tubuh anda yang dah seharian penat bekerja tu memerlukan rehat. Hanya 10 minit diperlukan! OGAWA akan bantu tubuh anda untuk relaks. Jadi selamat tinggal masalah lenguh bahu dan sakit badan. Bestkan?
#WAWADEALS HANYA BAYAR RM 3.24/ RM 3.80 SEN SEHARI!

Wah! Mesti anda semua terkejut dengan tawaran yang OGAWA berikan kali ini. Mana taknye bukan sahaja ada dua peraduan yang best dan awesome. Siapa sangka dengan RM 3.20 atau RM 3.80 sehari anda dah boleh memiliki sofa urut iModa Plus Atau MySofa.

Didatangkan dengan pilihan warna yang begitu elegen dan ceria seperti Fox Red, Truffle, Aqua Blue, Apple Green dan Pink  iModa Plus & MySofa  pasti akan menceriakanhari anda.Tambah menarik bila anda beli sofa urut iModa Plus & MySofa  anda boleh beli  TonePlus Slimming Machine atau Tapping Foottee Foot Massager hanya pada RM 1.
Hebatkan tawaran ni! Ha! Bagi pemegang Kad Kredit Citi Bank, anda boleh buat installment selama 2 tahun tanpa sebarang faedah.  Jadi apa lagi yang anda tunggu jom like Facebook OGAWA dan lawat outlet mereka hari ini juga.
 https://www.facebook.com/OgawaMalaysia/
 http://www.ogawaworld.net/my/en/


Ini 18 Gejala Lepas Bersalin Tak Boleh Pandang Ringan, Boleh Ancam Nyawa Ibu!

GEJALA LEPAS BERSALIN
Melahirkan anak dengan selamat adalah perkara paling menggembirakan dan momen tidak dapat dilupakan oleh seorang ibu. Selepas penat bertarung nyawa melahirkan anak, si ibu perlu berpantang selama beberapa hari untuk menjaga kesihatan diri supaya perkara yang tidak diingini berlaku sehingga menganggu mental dan fizikal ibu.

Menerusi perkongsian Dr Zubaidi Hj Ahmad di laman Facebook, beliau menasihatkan para ibu agar tidak memandang ringan 18 gejala selepas bersalin di bawah kerana boleh mengancam nyawa ibu. Jangan ambil mudah!
INI 18 GEJALA LEPAS BERSALIN TAK BOLEH PANDANG RINGAN

Tanda paling bahaya:

1. Kehilangan banyak darah dengan tiba-tiba atau berterusan, termasuk darah beku
2. Sakit kepala yang teruk atau berpanjangan, mungkin kesan sampingan suntikan epidura, terutamanya duduk atau berdiri.
3. Tekanan darah tinggi bersama sakit kepala, penglihatan kabur atau berasa loya.
4. Sakit di bahagian atas abdomen mungkin mengalami sindrom HELLP (berlaku jika melahirkan kira-kira 48 jam lalu) bersama tanda-tanda berasa amat penat, muntah, dan berasa loya.

5. Nafas pendek selepas selepas mendaki bukit. Dibimbangi mengalami masalah darah beku tersekat pada salah satu saluran darah di paru-paru (embolisme pulmonari).
6. Sakit dada sama ada akibat jangkitan kuman pada paru-paru atau ketegangan otot akibat meneran semasa bersalin. Ia juga mungkin tanda embolisme pulmonari.
7. Sakit pada bahagian betis, mungkin akibat trombosis vena dalam (deep vein thrombosis – DVT). Ia adalah pembekuan darah pada vena dalam otot dan boleh membawa maut. Terutama jika ada tanda merah di pelipat, dan rasa panas di bahagian tersebut.

8. Berkelakuan pelik seperti mudah rasa gelisah. Kekacauan pemikiran, terlalu mudah rasa gelisah, kekeliruan dan delusi boleh jadi permulaan sejenis keadaan kesihatan yang jarang berlaku, dikenali sebagai psikosis pospartum.
9. Demam yang sangat panas (38 darjah C), sama ada disertai dengan menggigil atau tidak. Ia adalah satu tanda jangkitan kuman terutama pada ruang antara vagina dah rektum (perineum), luka pembedahan caesar, saluran kencing atau di uterus (rahim) anda.
10. Tidak dapat membuang air kecil dalam enam jam pertama selepas bersalin akibat kesan suntikan epidural.
11. Lendiran faraj yang berbau busuk, akibat jangkitan pada rahim atau faraj.
12. Sakit perut yang luar biasa terutama pada sekeliling jahitan pembedahan caesarean.

13. Buasir yang teruk atau bengkak pada lubang dubur selepas bersalin.
14. Rasa letih, tidak bersemangat, tidak menguruskan diri dan tidak berminat untuk berjumpa orang selepas beberapa hari bersalin. Ia tanda kemurungan selepas bersalin (meroyan).
15. Terlintas untuk membunuh diri.
16. Sakit yang teruk pada perineum, mungkin bersama air kencing yang memedihkan dan/atau berbau busuk, mungkin akibat jangkitan pada jahitan atau jangkitan saluran kencing

17. Tidak dapat mengawal buang air besar. Najis keluar dengan sendiri dan tidak dapat dikawal dengan baik. Mungkin disebabkan oleh koyakan atau darah beku (haematoma) pada lubang dubur.
18. Sembelit selepas beberapa hari melahirkan anak.
Kebiasaannya orang Melayu akan melakukan beberapa pantang dan pengambilan herba untuk mengembalikan tenaga dan mempercepatkan kesembuhan. Antaranya Ekstrak Kacip Fatimah, Kunyit dan Madu selama tempuh ini. Minum air secukupnya dan makan makanan seimbang.
Sumber: Dr Zubaidi Hj Ahmad


Gejala Long Covid: Komplikasi Pesakit Covid Yang Berterusan Selepas 3 Bulan

Gejala & Tanda Long Covid Bagi Bekas Pesakit Covid
Penularan wabak Covid-19 membuatkan orang ramai makin mudah dijangkiti. Hanya yang pernah mengalami Covid sahaja yang tahu betapa perit rasanya ketika virus ini menjangkiti tubuh badan.

Mengikut pengalaman bekas pesakit Covid-19, sesetengah daripada mereka mendapati tahap kesihatan mereka tidak sebaik dahulu. Keadaan ini dinamakan sebagai ‘Sindrom Post Covid’.
Bagaimanakah kesan Sindrom Post Covid ini kepada seseorang dan apakah jenis rawatan yang diperlukan bagi menangani masalah ini?

Apakah Sindrom Post COVID / Long Covid?
Mari kita semak Sindrom Post Covid dengan lebih lanjut.

Berdasarkan perkongsian daripada Kementerian Kesihatan Malaysia (KKM), sindrom ini juga dikenali sebagai Long Covid di mana bekas pesakit Covid-19 tetap menunjukkan gejala-gejala selama 12 minggu atau lebih.
Gejala-gejala yang dialami bekas pesakit juga tidak dapat dijelaskan dengan sebarang diagnosis alternatif.
Sindrom Long Covid ini berpunca daripada komplikasi jangkitan Covid-19 yang memberi kesan kepada fungsi organ dalam tubuh badan seseorang.
Secara umumnya, data klinikal menunjukkan majoriti pesakit Covid-19 di Malaysia mampu sembuh sepenuhnya.
Namun, kajian yang dijalankan oleh KKM mendapati 66% daripada pesakit dari kategori 4 dan 5 menunjukkan Sindrom Post Covid.
Menurut Dr Safiya Amaran, Pakar Perubatan Kesihatan Awam dan Pensyarah Perubatan Universiti Sultan Zainal Abidin, Sindrom Post Covid ini juga boleh berlanjutan sehingga berbulan-bulan lamanya.
Apa yang menakutkan ialah sindrom ini boleh dialami oleh semua bekas pesakit Covid tanpa mengira usia, termasuklah bagi kanak-kanak dan golongan belia.
Komplikasi & Tanda Long Covid
Terdapat 5 simptom yang sering ditunjukkan bekas pesakit iaitu kemurungan, kelesuan, sukar untuk bernafas dan sukar tidur pada waktu malam.
Namun, skop dalam gejala yang ditunjukkan oleh pesakit yang mengalami Sindrom Post Covid agak meluas kerana virus ini boleh menjejaskan keberkesanan fungsi organ dalam badan.
Selain lima simptom yang dinyatakan, bekas pesakit juga boleh mengalami gelaja lain seperti berikut :

Sakit telinga & bunyi berdesing (tinnitus)
Sakit tekak
Hilang deria bau dan rasa
Sakit perut, loya, dan cirit-birit
Sakit sendi dan otot
Ruam pada kulit

Kredit Foto : Kementerian Kesihatan Malaysia
Rawatan
Setakat ini, rawatan yang ditawarkan kepada bekas pesakit adalah berdasarkan simptom yang ditunjukkan (symptomatic relief).
Bekas pesakit juga akan dirujuk kepada pakar yang berkaitan bagi memastikan bekas pesakit mendapat rawatan yang optimum.
Kajian terperinci masih dijalankan bagi mendalami dan mengenalpasti kesan Sindrom Post Covid kepada bekas pesakit dan akan dimaklumkan kepada orang ramai dari semasa ke semasa.
Oleh itu, bekas pesakit yang sudah didiscaj dari hospital perlulah menepati temujanji rawatan susulan bagi mengenalpasti sebarang gejala Sindrom Post Covid pada peringkat awal.
Jangan pula mengambil mudah tentang perkara ini.
Rawatan susulan adalah satu-satunya cara menangani sebarang komplikasi kesihatan bekas pesakit Covid-19 dalam jangka masa panjang.

Dengan trend peningkatan kes yang ditunjukkan saban hari, jagalah diri dan ahli keluarga agar kekal selamat daripada jangkitan Covid-19. Jika sudah dijangkiti, ia boleh menjejaskan produktiviti dan kualiti hidup anda.
Mencegah adalah lebih baik daripada mengubati.
Bagi yang masih belum dapatkan vaksin, daftarlah segera bagi mengelakkan jangkitan Covid-19 di tahap yang lebih serius.
Menurut pakar perubatan, setakat ini tiada laporan  tentang gejalan berpanjangan bagi pesakit yang sudah menerima vaksin.

Sentiasalah beringat untuk mengamalkan penjarakan sosial di samping menggunakan pelitup muka sepanjang berada di luar bagi membendung penularan Covid-19.
Baca juga: Cara Padam Akaun Lama MySejahtera & Daftar Akaun Baharu
Sumber rujukan :

Bahana gejala Long covid, boleh berterusan sehingga 1 tahun
https://m.sinarharian.com.my/mobile-article?articleid=184125
MAKLUMAT BERKENAAN SINDROM POST COVID (LONG COVID) https://covid-19.moh.gov.my/semasa-kkm/2021/06/long-covid-post-covid-syndrome-12062021


5 Gejala Menopause Yang Semua Wanita Perlu Tahu Bila Putus Haid

Gejala Menopause
Jangan ingat kita muda lagi, kita tidak akan kena menoapause. Maka,berjaga-jagalah sebelum ia berlaku.
Menopause merupakan suatu gejala normal yang akan dialami oleh setiap wanita sebagai satu petanda usia semakin tua.  Menopause terjadi kerana seorang wanita itu dikatakan telah putus haid dan tiada lagi pengeluaran  telur yang menghasilkan hormon estrogen.

Apa itu hormon estrogen?
Hormon estrogen adalah hormon seks bagi wanita yang dihasilkan semasa remaja sehingga sampai masa menopause.  Kadar penghasilan hormon estrogen yang semakin rendah akan menyebabkab pelbagai kesan seperti berpeluh, panas badan, jangkitan kuman di bahagaian saluran urin dan berlaku radangan pada vagina.
Berapakah umur yang dijangka mengalami menopause?
Selalunya wanita akan mengalami menopause pada umur 45 ke atas, tetapi ada yang lebih awal iaitu seawal usia 40 tahun.  Pelbagai gejala yang akan berlaku kepada penghidap gejala menopause.  Jika sudah sampai masanya anda menopause, pelbagai cara boleh anda lakukan bagi menangani gejala menopause ini.  Jom, kita kenalpasti tanda tanda menopause dan cara menanganinya.

1. Pendarahan
Tanda-tanda awal menopause ialah seperti berlakunya pendarahan daripada vagina.  Pendarahan yang keluar ini bukan seperti pendarahan ketika datang haid atau saat menstruasi iaitu secara teratur.  Tetapi pendarahan yang berlaku ke atas wanita menopause adalah secara tidak teratur.

Selalunya pendarahan ini hanya akan keluar sewaktu permulaan menopause.  Pendarahan ini biasanya akan terjadi beberapa kali dalam masa beberapa bulan dan terus akan berhenti keluar.  Gejala ini juga dikatakan sebagai gejala peralihan kerana muncul pada awal menopause.
2. Masalah emosi
Kebanyakan wanita yang akan memasuki fasa menopouse ini seringkali mempunyai emosi yang tidak menentu.  Emosi ini sering dikaitkan dengan masalah daya ingatan menjadi lemah, mudah marah, perubahan mood yang sangat cepat dan sensitif atau pun mudah tersentuh.
Apabila emosinya mula terganggu, banyak tindakan yang dilakukan tidak mendapat fokus yang secukupnya.  Oleh hal yang demikian, wanita yang telah lanjut usia ini selalunya disarankan berehat dan tidak perlu melakukan kerja-kerja yang boleh mendatangkan stress kepadanya.
Gangguan emosi juga boleh menyebabkan seseorang itu akan susah untuk tidur.  Apabila tidur tidak mencukupi, wanita menopause akan mudah lemah dan letih.
3. Jangkitan kuman di saluran kencing
Bagi wanita yang menopause, masalah jangkitan kuman di saluran kencing sering berlaku.  Hal ini berlau kerana semasa menopause, pengeluaran hormon estrogen sudah semakin menurun.
Jika hal ini terjadi, dinding uterus atau dinding rahim akan semakin menipis.  Jadi, jika pasangan melakukan hubungan seks dalam keadaan tidak mementingkan kebersihan, saluran kencing wanita menopause akan mudah dijangkiti kuman.
4. Kulit menjadi kering
Gejala menopause yang lain ialah apabila kekurangan hormon estrogen. Kekurangan hormon estrogen dalam badan kesan daripada menopause akan mengakibatkan kulit menjadi kering.  Apabila kulit mulai kering dan tidak lembap, kulit-kulit mula mengedut dan mengecut.
Bahagian-bahagian kulit yang mudah kelihatan berkedut adalah seperti di bahagian muka, tangan dan kaki.  Pengambilan air masak yang secukupnya dapat mengatasi masalah kekurangan air dalam badan yang juga penyebab kulit kering dan berkedut.
Belailah kulit anda dengan sapukan losyen badan supaya kulit tidak kering dan tidak berisiko untuk mendapat penyakit kulit yang lain pula.
5. Osteoporosis
Gejala menopause yang terakhir ialah mengalami osteoporosis. Osteoporosis atau tulang poros adalah satu masalah yang serius dalam menopause. Tulang biasanya akan dipecahkan dan diganti, tetapi dalam menopause, tulang yang dipecahkan adalah melebihi tulang yang dibina semula.
Oleh itu, tulang mudah patah terutamanya tulang pinggul, pergelangan tangan dan tulang belakang.  Wanita dengan kepadatan tulang yang tinggi mempunyai risiko yang lebih rendah untuk mengidap osteoporosis berbanding wanita dengan kepadatan tulang yang rendah. Estrogen mengawal tulang daripada kehilangan kalsium.
Seorang wanita boleh kehilangan 2-5 % kepadatan tulang dalam jangka masa 5 tahun semenjak bermulanya menopause. Osteoporosis tidak mempunyai simptom di awal penyakit. Cuma di peringkat akhir penyakit ia menyebabkan kesakitan tulang belakang dan abdomen.

Apakah rawatan atau bagaimana menangani menopause?
1. Senaman
Senaman ringan akan membantu seorang wanita dalam menghadapi putus haid ini dengan sihat. Selalunya masalah ini akan terjadi di usia tua.  Jadi, olahraga atau senaman ringan selama 30 minit sudah mencukupi untuk anda kekal sihat.
Selain itu anda juga perlu sabar dan tenang. Hal ini kerana ia  merupakan sebuah proses fisiologi maka penting untuk anda  menanamkan kesabaran dan ketenangan dalam menerima kenyataan terhadap perubahan yang terjadi dalam masa menopause ini kerana gejala putus haid ini pasti akan terjadi.
Hal ini memerlukan   sokongan daripada anggota keluarga yang lain dalam menghadapi sikap wanita yang menopause.
2. Pengambilan makanan yang sihat
Pengambilan makanan yang sihat juga membantu dalam menangani gejala menopause. Disarankan untuk mengambil makanan yang banyak mengandungi sumber bijiran, protein seperti gandum, tahu, dan tempe.
Perbanyakkan juga makanan yang mengandungi antioksida kerana antioksidan ini bermanfaat untuk menjaga sistem kekebalan tubuh dan juga bersifat mengusir racun dari dalam tubuh dan menunda tanda-tanda penuaan.
Wanita menopause juga dinasihatkan agar elakkan dari jenis minuman seperti kafein, kopi, alkohol, minuman bersoda, rempah-rempah dan makanan berlemak

Akhir kata
Foto Kredit: connect2sport.org.nz
Walau apa pun penyebabnya, pengalaman-pengalaman seorang wanita sebelum dan selepas putus haid akan menjadi satu pengalaman yang pahit dalam hidupnya kerana kadang-kadang simptom-simptom yang hadir adalah agak serius.
Tetapi, ada juga wanita yang langsung tidak pernah mengalami apa-apa simptom semasa dia putus haid.  Bergantung kepada corak kehidupannya.  Bagi wanita yang telah bersedia dari segi fizikal dan mental mereka akan kuat untuk menerima sebarang bentuk masalah yang datang.
Apa pun, sokongan orang tersayang adalah lebih penting dan dapat mengatasi segalanya.


Gejala MIS-C Selepas Dijangkiti Covid-19 Boleh Membawa Maut, Segera Dapatkan Rawatan!

Jangan pandang ringan jika anak anda yang dijangkiti Covid-19 beransur pulih dan selepas 4 minggu seterusnya terdapat gejala demam panas lebih 4 hari berturut, naik ruam badan dan pelbagai lagi. Kemungkinan, ianya adalah MIS-C.
Menurut Doktor Erna Nadia, jika lambat mendapatkan rawatan boleh menjejaskan nyawa anak. Apakah gejala lain dan kenapa MIS-C ni boleh berlaku? Mari baca penerangan beliau di bawah.

Baca juga: “Diam, Jangan Mengada-Ngada Boleh?”-Jangan Paksa Anak Berhenti Menangis Dengan Segera, Bahaya!
GEJALA MIS-C SELEPAS DIJANGKITI COVID-19 BOLEH MEMBAWA MAUT, SEGERA DAPATKAN RAWATAN!
Gambar hiasan – Consult QD

Apakah MIS-C di kalangan kanak kanak yang terkena Covid-19? MIS-C adalah singkatan Multisystem Inflammatory Syndrome due to Covid-19 infection.

Ianya berlaku di kalangan kanak-kanak dalam lingkungan umur 5-11 tahun. First sekali kes ini ditemui di US pada April 2020.
Ia jarang berlaku tapi jika terjadi, ianya boleh membawa maut. Sebab itulah perlu berhati hati dan harus pantau keadaan anak-anak selepas mereka sembuh dari Covid19. Sebab keadaan ini berlaku selepas 4-6 minggu setelah terkena Covid19.
Keadaan ini adalah lebih kurang sama seperti toxic shock syndrome dan juga penyakit yang disebut sebagai Kawasaki disease, di mana kedua duanya disebabkan oleh keradangan yang berlaku di seluruh tubuh badan.
Simptom awal adalah demam, ruam, mata merah, cirit dan muntah yang semakin teruk. Keradangan ini bahaya kerana ianya melibatkan organ penting iaitu jantung, salur darah, paru-paru dan otak.
KESAN JIKA ANAK ADA GEJALA INI SELEPAS 4 MINGGU SEMBUH COVID-19
Gambar hiasan – MichiganHealthBlog
Jika anak anda baru sembuh dari Covid19 dan dalam tempoh masa 4 minggu selepas itu dia tiba-tiba ada simptom:
1. Demam panas ( melebihi 39) selama lebih 4 hari berturut turut walau dah bagi ubat demam kerap.
2. Nampak atau jadi lemah.
3. Sakit kepala.
4. Mata menjadi merah atau sakit mata.
5. Naik ruam di badan.
6. Sakit perut, muntah, cirit.
7. Asyik nak tidur atau mengadu keletihan.
8. Bibir menjadi merah dan merekah.
9. Sukar bernafas.
SEGERALAH BAWA ANAK BERJUMPA DOKTOR!
Gambar hiasan – LuisAlvarez/GettyImages
Jika ada ini berlaku, teruslah bawa anak anda berjumpa doktor.
MIS-C boleh dirawat InshaAllah jika anda cepat bertindak. Jangan lengahkan masa dengan bertanya di media sosial atau cuba-cuba rawat sendiri di rumah. Nyawa tak datang dua kali.
KENAPA IANYA BERLAKU?
Gambar hiasan – CIDRAP
Ianya masih lagi di dalam kajian. Even penyebab kenapa ada kanak-kanak yang cepat sembuh akibat Covid19 juga masih dalam kajian.
Jadi, janganlah kata takpelah bagi anak kena Covid19, nanti dia ada natural antibodi sendiri, kuatlah badan dia. Kalau kena MIS-C sekali macam mana kan? Nauzubillahiminzaalik.
Di Malaysia, sejak dari 2020 sampai Februari 2021, ada dalam 170+ kes MIS-C dan melibatkan kematian 7 kematian. Majoriti perlukan rawatan ICU. Kesian tau budak-budak kalau kena masuk ICU.
Semoga kita semua dijauhkan dari wabak merbahaya. Keep on pakai face mask dan elakkan tempat sesak terutama anak-anak kecil.
Sumber: Facebook Erna Nadia


“Kena Covid Tapi Tak Tahu…”- Ibu Kongsi Pengalaman Jaga Anak Selepas Dijangkiti Covid-19

Umum mengetahui selepas dijangkiti wabak Covid-19 pasti kesan sampingan akan berpanjangan seperti sakit dada, sesak nafas dan mudah penat. Perkara ini sering kita dengar berlaku terhadap orang dewasa namun berkemungkinan juga berlaku terhadap kanak-kanak dan gejala ini dipanggil Multisystem Inflammatory Syndrome in Children (MIS-C).
Perkara ini sama seperti perkongsian pengalaman seorang ibu di laman Facebook yang menjaga anaknya kerana mengalami gejala teruk MIS-C selepas dijangkiti COVID-19.

Baca juga: “Tak Demam & Sakit Badan…”- Diana Danielle Kongsi Pengalaman 2 Orang Anak Sudah Divaksin
IBU KONGSI PENGALAMAN JAGA ANAK SELEPAS DIJANGKITI COVID-19

Jadi saya nak kongsi pengalaman anak yang baru survived dari MIS-C. Nak kata 100% recovered pun saya tak boleh assure sebab dia masih ada temujanji dengan pakar kanak-kanak dan pakar jantung kanak-kanak.

Saya tengok ramai yang marah bila kata nak bagi vaksin pada kanak-kanak. On my point of view, saya sokong vaccine untuk kids.
1.12.2021: Zharfan start demam. So mama terus start PCM macam biasa. Mak anak ramai ginilah, standby ubat sedia. Anak dedo sikit terus bagi ubat. Tak mau telan,mama abah sumbat. Masa ni dia masih mau minum dan makan.
2.12.2021: Masih demam. dah mula tak dak selera makan. Dia dah mengadu sakit perut. jadi,ingat sebab dia tak makan so dia sakit perut. Dia masih minum air milo dan susu. Makan nasi lemak pun tak habis.
3.12.2021: Demam lagi. Tapi pagi jumaat ni lepas makan ubat dia boleh bangun main-main sat. Mai petang dia makin tak larat, duk terbaring. Silap mama abah tak terus bawak ke Hospital Jitra.
4.12.2021: Siang masih terbaring. Bangun untuk pi toilet dan minum air Cuckoo ja. Silap mama sebab tak paksa makan. Dia memang hilang selera makan. Dia dah dehydrated harini.
Gambar sekadar hiasan
Pukul 8 malam baru bawak pi Hospital Jitra. Mama abah memang suka bawak terus ke Hospital Jitra sebab depa ada klinik lokum so tak kacau kecemasan. Then, Dr Jitra terus drip dan pindah ke kecemasan, drip sebotol.
Dr bagitau kena transfer ke Bahiyah ni, sebab takut ada apendicitis. Naik ambulan dalam 4pagi. Sampai HSB jam5. Duduk sat di zon kuning.
Pagi 5 .12.2021: Ambil darah macam biasa. Banyak test dibuat. Yang mama ingat, betapa mencabarnya nak collect stool dia.
Sangat watery sebab dia tak makan any solid food since day 1 dia demam. So dah 5 hari dia makan. Antara test yang mama ingat Dr buat:

test lepto untuk kencing tikus
dengue
hati
buah pinggang

POSITIF COVID 5 MINGGU LEPAS, PUNCA DEMAM & MASUK ICU
Alhamdulillah yang ni semua okay sehinggalah Dr buat test antibodi Covid-19 dan test tu positive. Sedih tak tau nak habaq, sebab bila antibodi Covid-19 tested to be postive, maksudnya dia pernah kena Covid 4-5 weeks sebelum ni.
Gambar sekadar hiasan
Masa dia active Covid waktu tu, kami tak buat test. Mungkin masa tu mild ja simptom dia. Sebab depa ni demam tu macam selalu. Tapi selalunya, bagi PCM terus lega dalam masa 3 hari
6.12.2021: Dr kata dia nak kena pindah ke PICU untuk masukkan ubat. Dr sebut IV-IG. Mama tak pelik ubat ni sebab time Nurin pun dah masuk ubat ni sebab kuning dia tinggi. Ada satu antibodi tu positif so kena IV-IG.
7.12.2021: Masuk PICU untuk Iv-IG, mama pun balik tak tunggu, Wayar untuk monitor jantung dan oksigen berselirat. Line IV pun penuh kaki tangan untuk ubat. Makan steroid yang kuat untuk kurangkan keradangan. Air keliling jantung tu sebab berlaku keradangan.
MIS-C stands for Multisystem Inflammatory Syndrome in Children. Dia duduk di ICU sampai 20.12.2021.

20.12.2021 baru pindah wad biasa. Masa duk PICU Dr panggil tengok dalam 2 kali. Hari-hari lain just pi hantar pempes saja. Memang bedridden dalam PICU.
Start cabaran nak bagi makan ubat. Sebab di PICU ada ryle’s tube untuk feeding susu. Jadi Dr bagi ubat melalui tiub tu dulu. Lepas Dr cabut ryle’s tube tu baru dia boleh telan ubat sendiri.
20.12.2021 -26.12.2021: Duduk wad biasa untuk monitoring makan ubat untuk kurangkan air keliling jantung dan salur darah dalam jantung kurang bengkak.
Kesan MIS-C ni untuk zharfan. dia affect jantung. Dr pakar di PICU bagitau, ramai dah kanak-kanak masuk wad sebab macam ni.
Bahasa mudah dia, dah pernah kena COVID tapi kita tak tau.
Secara peribadi, yang saya faham (Mungkin tak betul dalam medical term) Budak-budak antibodi kuat, dia lawan sendiri masa COVID aktif. Sampai satu tahap bila badan dah tak boleh lawan, baru badan akan tunjuk kesan dia,

Kesimpulan dia, Zharfan kena POST-COVID Complication yang mana Dr kata complication ni lagi teruk dari waktu aktif COVID tu sendiri. Ada juga Dr kata 50-50.
Jadi, tak usah la kecam mengecam. Hang xmau ambik sudah. Hang jangan ajak orang untuk tak ambik. Tak kena tak tau. Telinga mama macam telinga belanga dah, duk dengar Dr discuss masa round.
Sumber: Facebook Naematul Ismail


AWAS! Strok Haba Boleh Membawa Maut, Doktor Kongsi Cara ‘Emergency’ Nak Turunkan Suhu

Baru-baru ini seluruh rakyat Malaysia digemparkan dengan berita mengenai peningkatan suhu sehingga 40 darjah celsius. Menjadi dugaan juga buat orang ramai dengan peningkatan suhu panas ini kerana kita berada di dalam bulan Ramadan di mana semua umat Muslim sedang berpuasa. Oleh kerana kurangnya pengambilan cecair dalam seharian, anda sebenarnya sangat berisiko terkena strok haba!
Mungkin ada yang beranggapan bahawa strok haba hanya gejala yang ringan namun sebenarnya jika tidak ditangani dengan betul, gejala strok haba ini boleh meragut nyawa. Seperti kisah yang dikongsikan oleh Doktor Muhamad Na’im Ab Razak di lama Facebooknya, ada kes kecemasan melibatkan strok haba yang teruk! Risau juga…

Baca juga: Jom Amalkan Omega 3 Fish Oil, Ada 9 Kebaikan Anda Boleh Dapat Khususnya Wanita
DOKTOR KONGSI KES KECEMASAN LETIH PANAS ATAU STROK HABA BOLEH MEMBAWA MAUT

Memandangkan cuaca sedikit panas dan lembap sejak kebelakangan ini, (ditambah dengan faktor berpuasa) anda dinasihatkan untuk berhati-hati dengan risiko berlakunya ‘letih panas’ dan strok haba kerana ia boleh membunuh.

Seorang pesakit saya secara tiba-tiba membuat keputusan untuk bekerja di bawah terik mentari sekalipun sudah lama tidak berbuat sedemikian. Setelah lebih 4 jam bekerja tanpa henti, dia mula terasa pening, mahu pitam, kejang otot dan terasa lemah.
Rakan sekerjanya cuba memberi minum air, membasahkan kepala dan membawa dia berehat di bilik yang mempunyai penghawa dingin. Tetapi, dia tetap terasa lesu dan semakin tidak bermaya. Dia bernasib baik kerana ahli keluarga segera membawa dia ke Jabatan Kecemasan.
Ketika itu, suhu badannya lebih dari 41 darjah selsius. Ia adalah suhu yang sangat berbahaya kerana organ badan boleh mengalami kegagalan, darah menjadi cair, otak mengalami kerosakan hingga menyebabkan sawan, tubuh mengalami dehidrasi dan kekurangan garam serta pelbagai komplikasi lain. Kesemua ini boleh berlaku seawal 15-20 minit suhu badan mencecah 41 darjah selsius.
Kadar kematian boleh mencecah sehingga 80% sekiranya strok haba lambat diberi rawatan. Syukurlah pesakit kami tiba pada waktu yang tepat walaupun sudah mengalami kelesuan dan jantungnya juga sedikit laju. Kami segera mengambil tindakan menyejukkan mangsa.
Pakaiannya mangsa dibuang dan diganti dengan kain basah. Pek ais diletak di celah ketiak, kain basah di atas badan disembur pula dengan air dan disejukkan lagi menggunakan angin dari kipas dan penghawa dingin. Rawatan terapi menggunakan cecair bergaram diberi dan begitu juga ubat penahan sakit.
Setelah hampir satu jam, suhu tubuhnya mula turun ke 38 darjah selsius dan akhirnya menjadi 37.2 darjah selsius. Pesakit mula merasai perubahan dan boleh bercakap dengan lancar. Keadaannya semakin membaik dan kami merujuk pesakit untuk dimasukkan ke dalam wad bagi pemerhatian. Ini kerana, risiko kegagalan organ masih boleh berlaku sekalipun tindakan awal telah berjaya mencapai target untuk menurunkan suhu tubuh.
SIAPA YANG BERISIKO?

Tahukah anda, penyakit haba ini sebenarnya terdiri daripada pelbagai spektrum iaitu pada tahap biasa, menyebabkan bengkak pada kaki diikuti dengan pembentukan ruam, rasa panas terbakar dan gatal-gatal, kejang otot, pengsan dan pada peringkat ekstrimnya menyebabkan ‘letih panas’ dan strok haba.
Orang yang berada di usia ekstrim (kanak-kanak dan orang tua), mempunyai masalah kesihatan, menggunakan ubat-ubatan jenis tertentu yang merangsang penghasilan haba dalam tubuh dan tidak melakukan penyesuaian dengan haba melampau adalah lebih berisiko untuk mendapat strok haba.
Oleh itu, elakkan dari melakukan aktiviti berpanjangan di bawah terik mentari. Jika perlu, pastikan anda berehat di antara aktiviti, minum minuman air bergaram yang disarankan WHO dan kerap membasahkan tubuh. Jika anda sudah mula berasa kejang, lesu atau kebas anggota badan, maka cepat-cepat cari tempat berteduh dan sejukkan tubuh anda selain meminum cecair bergaram.
Sekiranya gejala tidak membaik, cepat-cepat datang ke Jabatan Kecemasan. Hubungi ambulan dalam kadar yang segera jika mangsa disyaki mengalami letih panas atau strok haba.
Sumber: Dr Muhamad Na’im Ab Razak, Doktor Perubatan Wilderness & Kecemasan.


‘Gel Ajaib’ SEKKISEI, Gabung 6 Manfaat Untuk Kecantikan Kulit

SEKKISEI memperkenalkan produk baharu yang menarik, dijangkakan akan mengubah persepsi anda terhadap penjagaan kulit. Menggabungkan tekstur inovatif dengan kepakaran dalam herba dari timur, SEKKISEI Herbal Gel kini adalah produk yang kian popular dalam dunia kecantikan – malah selebriti dan personaliti terkenal Malaysia turut menjadi peminat setia produk ini!
Digelar ‘gel ajaib’, SEKKISEI Herbal Gel adalah gel pelbagai fungsi yang menggabungkan 6 manfaat penjagaan kulit dalam satu bekas, menjadikannya teman yang sempurna untuk wanita dan lelaki yang sentiasa sibuk tetapi masih menghargai rawatan pantas untuk kulit.

2 Ramuan Istimewa Gel Herba SEKKISEI
Semua produk penjagaan kulit SEKKISEI, mengandungi Angelica, Melothria dan Mugwort, akan tetapi gel herba ini juga mengandungi dua bahan tambahan yang berkesan dalam pelembapan dan keserian kulit, iaitu:

Fermented Coix Seed: asalnya daripada tumbuhan Asia Timur, bijinya ditapai dan ekstraknya digunakan untuk meningkatkan pengeluaran seramida dalam kulit; ini membantu membaiki fungsi kulit dan memberikan kelembapan kulit.
Daun Loquat: pokok loquat adalah tumbuhan berasal dari Asia Timur, daunnya digunakan untuk perubatan. Sebagai bahan dalam SEKKISEI Herbal Gel, ia memperbaiki peredaran darah dan menghalang kulit menjadi kusam agar kulit tampil berseri.
Apakah manfaat SEKKISEI Herbal Gel?
# 1: Melembapkan kulit
Ekstrak tumbuhan Angelica bukan sahaja melembapkan kulit tetapi juga menyerikan kulit anda.
# 2: Menambahkan keserian
Ekstrak Coix Seed yang difermentasi (merupakan antioksidan yang hebat) dan ekstrak daun Loquat (menggalakkan pengaliran darah), memberikan anda kulit yang berseri dari dalam.
# 3: Kulit ternyata halus
Minyak berasaskan tumbuhan melembutkan kulit agar kulit kekal lembut dan menawan berjam-jam lamanya.
# 4: Anti-radang
Ekstrak Mugwort melegakan kulit dan memberikan kesan anti-radang apabila digunakan.
# 5: Menggebukan kulit
Diformulasi dengan kepekatan tinggi daripada bahan pelembapan yang berasaskan air, gel herba yang tidak melekit melembapkan kulit anda serta memberikan kulit sihat serta kelembutan yang tahan lama.
6: Ultra menyuburkan
Ekstrak Melothria adalah bahan semula jadi yang menyuburkan kulit anda dengan memberikan nutrisi yang penting kepada kulit.
Selain manfaat yang banyak, sensasi selepas menggunakan SEKKISEI Herbal Gel amat mengagumkan. Dengan inovasi tekstur gelnya, yang menggunakan teknologi kapsul pelembapan untuk menghantar bahan-bahan aktif ke dalam kulit.
Komen Selebriti Antarabangsa & Tanahair
Pelakon Jeffrey Cheng, yang telah pun menggunakan SEKKISEI berkata, “Sebagai seorang lelaki, saya mendapati beberapa langkah penjagaan kulit kadang-kala menyusahkan dan memakan masa. Tetapi produk ini membantu menjaga kulit saya supaya kelihatan hebat walaupun saya amat sibuk. Selain itu, produk ini benar-benar menghidratkan kulit saya dan membuat kulit berasa lebih licin”!
Pelakon dan penyanyi yang tidak kurang sibuknya adalah KeQing. Gaya hidupnya yang sibuk membuatkannya terlalu letih untuk menikmati rutin penjagaan kulit malam. “Kini saya boleh mendapat tidur yang cukup dengan hanya menggunakan satu produk sahaja pada muka saya. Tetapi bagi produk ini, saya lebih suka menggunakannya sebagai mask malam, kerana ia memberikan keserian kulit apabila saya bangun pada keesokan harinya” kata KeQing.
Naib juara Asia’s Next Top Model 2015, Monika Sta Maria yang gemar ke gimnasium dan kerap mengembara mendapati bahawa membawa botol-botol produk bersamanya agak membebankan. Model yang kini berpangkalan di Malaysia berkata: “Dengan SEKKISEI Herbal Gel yang inovatif, saya hanya perlu membawa satu produk sahaja setiap kali saya membuat perjalanan atau ke gym. Sebenarnya, fungsi anti-radangnya amat sesuai dengan kulit sensitif saya “.
Artis rap, penulis lagu, hos TV dan juga seorang ibu, Hunny Madu bersetuju dengan Monika. “Sebagai seorang ibu yang bekerja, saya suka memanjakan diri dengan rutin penjagaan kulit lengkap setiap kali yang boleh. Tetapi ada harinya apabila saya benar-benar perlu meninggalkan rumah awal untuk pergi kerja selepas menguruskan anak perempuan saya yang berusia 3 tahun, Eva Medina. Inilah masanya saya mula mengguna SEKKISEI Herbal Gel. Kulit saya berasa begitu anjal dan lembut selepas sapuan, dan saya masih kelihatan berseri pada akhir hari! Ia benar-benar gel ajaib,” komennya.
KOSÉ SEKKISEI Herbal Gel dijual pada harga RM130, dan boleh didapati di semua kaunter KOSÉ. Untuk maklumat lanjut, ikuti KOSÉ Malaysia di Facebook  atau layari laman web Kose Malaysia di www.kose.com.my.


‘Canggih Tu!’ Rupanya Malaysia Pun Ada Gelang Digital Untuk ‘Self Quarantine’

Seperti negara maju di Korea, China atau dalam filem yang kita tonton, rupanya dekat Malaysia pun dah ada teknologi digital tracking ni dalam bentuk gelang digital.
Menurut The Borneo Post, mana-mana individu yang menaiki kapal terbang dan mendarat di Sarawak akan diberikan tag tersebut. Mereka perlu mengikuti arahan yang telah disertakan bersama Health Alert Card. (Sebelum Arahan dikuarantin di Pusat Kuarantin pada April 2020).

Difahamkan Kerajaan Negeri Sarawak telah mengambil inisiatif hasil usahasama dengan Sarawak Multimedia Authority dengan memperkenalkan Digital Tracking untuk mana-mana individu yang disyaki dan telah diarahkan untuk menjalani ‘Self Quarantine’ di rumah.

Bagaimana Gelang Digital Ini Berfungsi?
1. Individu perlu menggunakan Tag tersebut selama tempoh kuarantin.

2. Di tag tersebut terdapat barcode untuk mereka scan dan mereka perlu memuatnaik aplikasi yang berkaitan untuk melaporkan keberadaan mereka.
3. GPS perlu diaktifkan semasa log in ke aplikasi tersebut.
4. Individu tersebut dikehendaki melaporkan status setiap hari jam 8.00pagi dan 8.00 malam sehinggalah 14hari.
5. Turut dinyatakan dalam pamplet tersebut hukuman yang akan diberikan jika mereka ingkar dengan arahan tersebut.
6. Tag ini hanya boleh ditanggal dan diserahkan semula ke Pusat Saringan untuk disahkan bebas daripada tempoh kuarantin.

2 Kategori Dihasilkan Oleh Sarawak Multimedia Authority
Sebagai tambahan, gelang tangan digital ini direkacipta oleh Sarawak Multimedia Authority yang merupakan antara agensi Kerajaan Sarawak.
Gelang tangan digital ini mempunyai dua kategori iaitu kuarantin di rumah dan kuarantin di hospital.

Ia akan memudahkan pihak berkuasa Sarawak untuk mengetahui dimanakah keberadaan mereka sepanjang di dalam tempoh kuarantin dilakukan.
Gelang tangan digital ini juga akan diberikan kepada mana-mana rakyat Sarawak yang pulang dari luar Sarawak kerana arahan telah diberikan kepada mereka untuk dikuarantin di rumah selama 14 hari.
Sarawak merupakan negeri pertama di dalam Malaysia yang menggunakannya setakat ini.
Wah, canggih kan? Tak sangka di Malaysia pun dah ada teknologi begini. Dah macam yang kita tengok dalam filem tu.
Satu usaha yang baik untuk rakyat Malaysia agar sama-sama dapat menangani wabak COVID-19.
Apapun, teruskan duduk di rumah ok!
*Kredit gambar / info :  Borneo Post, Metro Training Centre, Sarawak Disaster Information


Geletek Anak Bukan Punca Sakit Jantung- 3 Jawapan Ini Merungkai Segala Persoalan

Baru-baru ini telah viral satu perkongsian di laman sosial Facebook yang mengatakan bahawa menggeletek anak boleh menyebabkan sakit jantung. Ramai betul orang yang terkejut kerana menggeletek anak ni sudah menjadi kebiasaan kalau kita nak bergurau dengan anak kan? Betul ke tidak kenyataan tu? Untuk merungkai segala pertanyaan, laman Facebook Root of Science membantu menjawab segala persoalan mengenai hal ini. Semoga segala jawapan yang diberi dapat membantu anda ya!
http://www.huffingtonpost.com/

Merungkai Mitos: Geletek anak boleh menyebabkan sakit jantung?
Telah viral satu post yang mengatakan anak boleh kena serangan sakit jantung jika kita menggeleteknya. Post ini bukanlah memberi saranan untuk anda menggeletek anak-anak anda. Tetapi lebih kepada memberi fakta yang sebenar mengenai perkara tersebut.
www.facebook.com/Rootofscience

Ada beberapa persoalan daripada post tersebut dan kami akan cuba menjawab.

1) Kanak-kanak boleh terkena serangan sakit jantung jika kita menggeletek mereka?
Jawapan kami:
Perlu difahami bahawa serangan sakit jantung yang selalu doktor katakan diistilahkan sebagai ACUTE CORONARY SYNDROME.
Drpd pada perkataan itu adanya istilah ‘coronary’. Coronary artery merupakan saluran darah yg terdapat pada jantung. Jika saluran darah ini mempunyai masalah seperti adanya kolesterol terenap pada dinding saluran darah tersebut dan menyebabkan sumbatan ataupun separa tersumbat, ketika itu barulah kita katakan dia mempunyai serangan sakit jantung ataupun ACUTE CORONARY SYNDROME.
Perkara ini jarang berlaku pada kanak-kanak. Ini kerana saluran darah kanak2 selalunya tidak mempunyai kolesterol yang terenap.
www.familiesforlife.sg
2) Dalam post tersebut juga menyatakan bahawa ada seorang kanak-kanak yang menjadi kejang apabila digeletek. Dikatakan itulah serangan sakit jantung
Jawapan kami:
Kejang ataupun sawan bukanlah simptom sakit jantung secara amnya. Sakit jantung selalunya melibatkan sakit dada sebelah kiri, boleh jadi sakit ulu hati dan/atau merebak ke tangan sebelah kiri. Ia juga mempunyai lain-lain simptom seperti berdebar-debar, sesak nafas, berpeluh dengan banyak dan beberapa simptom lain. Jarang seseorang yang mempunyai sakit jantung mendapat sawan.
usseek.com
3) Menggeletek orang lain secara berulang kali boleh menyebabkan serangan sakit jantung??
Jawapan kami:
Serangan sakit jantung(Acute Coronary Syndrome) mempunyai faktor risiko(Risk factor). Sebagai contoh perokok, lelaki, mempunyai kolesterol yang tinggi, kencing manis, darah tinggi dan beberapa perkara lagi. Faktor-faktor inilah yang akan membuatkan seseorang itu boleh terkena serangan sakit jantung.
http://jamanetwork.com/
PERBUATAN MENGGELETEK TIDAK TERLETAK DALAM FAKTOR RISIKO YANG MENYEBABKAN SESORANG TERKENA SERANGAN SAKIT JANTUNG
Kesimpulan
1) Menggeletek bukanlah punca kepada serangan sakit jantung pada kanak-kanak mahupun orang dewasa
2) Tetapi kami nasihatkan, janganlah geletek kanak-kanak ataupun orang dewasa. Kesian diorg geli
http://www.yowoto.com/
Harap jawapan ini menjawab persoalan anda.
Sumber : Root of Science


Geli Keterlaluan, Ibu Ini Kongsi Kisah Anak Alami Masalah Sensori Sentuhan (SPD)

Masalah Pemprosesan Sensori atau Sensory Processing Disorder (SPD) merupakan keadaan di mana otak mempunyai masalah untuk menerima dan memberi respon kepada maklumat yang diterima melalui deria. SPD  juga turut dikenali sebagai Sensory Integration Dysfunction (SID). Perkara ini juga turut dikongsikan oleh seorang ibu yang berhadapan dengan anaknya yang mengalami masalah terlalu geli apabila menyentuh sesuatu iaitu kondisi masalah sesnsori sentuhan.
JANGAN ULANGI SILAP SAYA. ANAK SAYA PANDAI TETAPI…

Ini Ammar, anak sulung saya. Dia seorang yang cepat berjalan dan cepat bercakap. Pada usia dia 2 tahun, dia telah mengenal huruf dan dapat memadankan kesemua huruf kecil dan huruf besar. Pada usia 3.5 tahun, dia mula membaca dan menghafal lebih dari 20 surah. Sekarang usianya 4 tahun, telah masuk separuh buku Iqra’ kedua.
Nampak macam perkembangannya cepat, tetapi ada perkara yang dia tidak mahir kalau nak dibanding dengan teman seusianya yang lain. Pada usia 3 tahun, dia masih belum boleh menangkap bola pada paras dada. Malah tangannya tak cukup kuat untuk menyepit objek menggunakan forcep mainan. Tangannya juga tak mampu bergayut walau 2 saat di ‘monkey bar’.

Saya sangka, mungkin kekurangannya itu kecil dan biasa. Mungkin pencapaian motor kasarnya tak mengikut carta milestone kerana dia bukan kategori ‘body intelligence’. Yalah, sangka saya setiap budak ada kelebihan dan kekurangannya. Tapi bukan itu sahaja. Ammar seorang penggeli. Dia geli memijak pasir, geli duduk pada kerusi kulit (atau pvc) dan menjerit bila memegang ais.

Gelinya kadang-kadang keterlaluan. Pernah dia menjerit waktu kami lalu di sebuat kedai mainan. Ingatkan apa yang ditakutnya, rupanya ‘Magic Stretch Ball’. Seronok betul kami menyakat dia dengan bola tu. Saya tak pernah sangka kesemua masalah ini mempunyai perkaitan yang sama. Malah masalah dia meraung bila mencuba kasut baru di mall dulu juga, ada kaitannya.
RUPANYA ANAK MEMPUNYAI MASALAH SENSORI SENTUHAN

Dia mempunyai tanda-tanda yang kebiasaan ada pada anak-anak yang ada kecelaruan neurologi. Tanda-tanda yang disebut OT Maryam itu mengesahkan yang Ammar mempunyai masalah sensori sentuhan, atau dalam istilahnya Sensori Processing Disorder (SPD) terhadap deria Tactile (Hypersensitif).
Ammar mungkin membaca awal dan cepat tangkap dalam pembelajaran, tapi masalah ini jika saya tak sedar dari awal, akan mengganggu pembelajarannya bila dia mula bersekolah nanti. Nasib baik saya cepat sedar. Mujur Allah cepat temukan saya dengan pakar. Alhamdulillah setelah saya lakukan pelbagai aktiviti ransangan, sekarang ‘sensitiviti’ Ammar dah banyak berkurangan. Cuma dengan Magic Ball tu masih takut-takut. Fobia kesan dari kena sakat masa kecik agaknya.
Kadang-kadang kita terlalu mahukan anak pandai, lalu kita hulur anak buku, pensil & kertas dan kita nafikan fitrah anak bermain. Sedangkan dari bermain itulah anak-anak membina asas akademik mereka. Dari bermainlah anak akan belajar komunikasi dan membina keyakinan diri. Dan dari bermainlah daya tumpuan anak dipertingkat
Dari bermain jugalah kesemua deria mereka berstimulasi dan berintegrasi bersama dengan baik.
Apa kaitan DERIA ini semua dengan akademik?

Eh penting sangat. Deria sentuhan yang baik adalah asas untuk anak kuasai kemahiran motor halus seperti menulis dan mengguna tangan dengan baik. Deria rasa pula membantu memberi stimulasi awal untuk anak menggunakan mulut untuk bercakap, selain mengelakkan masalah ‘picky eater’ pada anak. Deria visual dan auditori pula penting untuk memberi tumpuan yang baik semasa dalam kelas dan mengenal huruf, nombor, bentuk serta simbol. Deria sendi dan kestabilan akan bantu anak-anak menguasai hampir kesemua kemahiran dalam hidup.
TAPI.
Tapi bermain pun perlu ada tujuan. Setiap permainan perlu betul caranya supaya merangsang perkembangan anak-anak. Seperti yang diajar OT AisyahRozalli kelmarin, main pun perlu ada 5 target. Antara targetnya adalah supaya anak mahir berkomunikasi, mahir berdikari dan mahir guna tubuh. Haa kau! Ajar anak main pon kena ada ilmu tau.
Ya, memang tak dapat dinafikan setiap ibu bapa ada cara didikan yang tersendiri. Tetapi ilmu masih perlu kita cari. Tempoh tumbesaran anak singkat untuk kita cuba-cuba dan buat silap. Ikut rapat-rapat ikon-ikon keibubapaan ustaz ustazah dan para terapis, supaya kita tak silap mendidik anak.
Ibu yang masih ada masalah cemerkap,
Sumber : Wawa Shauqi.


Gelombang Baharu Covid-19 Dijangka Berlaku Lebih Awal- KJ

Menteri Kesihatan, Khairy Jamaluddin, mengumumkan gelombang baharu Covid-19 di negara ini berkemungkinan akan berlaku lebih awal berbanding tempoh sebenar iaitu antara dua atau tiga bulan.
Jelasnya, pengumuman itu bukan bertujuan untuk menimbulkan rasa panik tetapi diharapkan agar sentiasa mengambil pencegahan yang perlu dilakukan dalam semua pihak.

Baca juga: Ibu Dijangkiti Covid-19 Boleh ‘Breastfeeding’ Bayi, Ini Penjelasan Doktor
GELOMBANG BAHARU COVID-19 DIJANGKA BERLAKU LEBIH AWAL

Ujarnya, hampir semua negeri menunjukkan peningkatan kes kecuali beberapa negeri seperti Selangor, Johor, Kedah, Terengganu dan Wilayah Persekutuan yang menunjukkan penurunan, lapor Harian Metro.

“Pengalaman yang kita lihat di negara lain di mana mereka juga berdepan gelombang jangkitan dari semasa ke semasa. Tujuan saya menyatakan ini adalah untuk memberi bayangan bahawa gelombang itu akan datang lebih awal lagi berdasarkan kepada ramalan yang kita sedang buat, walaupun kadar kematian, kemasukan ke Unit Rawatan Rapi (ICU) ketika ini terkawal atau pada paras rendah,” katanya.

Perkara ini (gelombang kedua) berdasarkan peningkatan kepada lebih 2,000 kes dilaporkan dalam negara sejak tempoh tiga hari kebelakangan ini dengan dua kluster baharu yang membimbangkan iaitu kluster pendidikan dan pengajian tinggi.
Sumber: Harian Metro


Gempar!!! Senheng Kini Membuat Promosi Vivo V5s dan V5Plus, Perfect Selfie Di Seluruh Negara! Jom Tengok Promosi Yang Ada!

Pasti anda biasa melihat cawangan Senheng setiap kali berjalan-jalan di luar kan? Senheng® Electric (KL) Sdn Bhd, syarikat barangan elektronik terkemuka di Malaysia kini mula mengadakan kerjasama dengan jenama smartphone terkemuka iaitu vivo Technologies Sdn Bhd. Wah, terbaik!
Perkongsian ini akan membuka mata anda untuk melihat smartphone vivo yang tengah meletop sekarang, vivo V5Plus yang tersedia di seluruh cawangan Senheng bermula dari 10 Ogos 2017. Best betul. Kini anda boleh lihat vivo V5Plus di cawangan Senheng. Jom lihat apa yang menarik tentang vivo V5Plus ini…

KAMERA YANG MAMPU MENANGKAP SELFIE SEMPURNA!
Selfie menjadi lebih sempurna dengan vivo V5Plus
Mampu menjadi pakar selfie anda! Vivo V5Plus dilengkapi dengan dual front camera yang terdiri daripada 20MP IMX376 kamera hadapan (co-engineered dengan Sony dan 8MP secondary camera yang memberikan impak depth-of-field). Foto sehebat kamera DSLR boleh dihasilkan!

Terang dan jelas betul gambar yang diambil dengan vivo V5plus. Memang terbaik!

Dual front camera ini dapat menghasilkan gambar yang betul-betul jelas. Ia juga dilengkapi fungsi cahaya lembut, membolehkan pengguna menangkap selfie yang perfect walaupun keadaan gelap. Kamera belakang juga dinaik taraf dengan 16MP 1/2.8 inci lens untuk gambar yang lebih jelas. Gempak betul!
SELESA DIPEGANG DAN RINTANGAN PADA CALAR YANG LEBIH TINGGI
vivo V5Plus selesa dipegang dan dibawa ke mana-mana.
Lebarnya yang serupa dengan telefon berukuran 5.2-inci, vivo V5Plus yang berukuran 5.5-inci ini direka menggunakan teknik pengisaran cermin khas supaya smartphone ini selesa dipegang. Paparannya dibuat menggunakan Corning Gorilla Glass 5 dengan rintangan calar dipertingkatkan. Jadi ia tak mudah calar. Best kan?
PENGENALAN CAP JARI YANG DIKEMAS KINI DAN PENGECASAN YANG CEPAT

Teknologi pengenalan cap jari yang dikemas kini pada vivo V5Plus ini membolehkan anda unlock smartphone ini dengan single touch. Sentuh dua kali dan anda boleh mengakses aplikasi kegemaran anda. Ia juga dilengkapi dual-engine berkuasa yang membolehkan ia dicas cepat. Tak perlu ambil masa yang lama untuk cas lagi!
PROMOSI SEMPENA KERJASAMA SENHENG DAN VIVO
Promosi vivo di Senheng pada bulan ogos dan september. Menarik!
Bulan Ogos dan September adalah bulan yang paling dinantikan! Yang paling best, ada promosi hebat hingga 30 September 2017. Dengan setiap pembelian vivo V5s atau V5Plus di Senheng, anda layak untuk merasai kelebihan berikut:

Warranty percuma selama 1 tahun.
Pek hadiah eksklusif.
Faedah 0% untuk pemegang kad kredit sehingga 24 bulan bersama dengan pek permulaan Senheng Mobile PAYBACK.

Jadi cepat dapatkan promosi terbaik ini dengan pembelian vivo V5s atau V5Plus di cawangan Senheng berdekatan. Take note ya! Promosi sehingga 3o September 2017 sahaja. Fuhhh..
Selain itu, bersempena perkongsian antara Senheng dan vivo ini, hadiah percuma akan disediakan di laman Facebook Senheng sehingga 30 September 2017. Untuk maklumat lanjut, anda boleh klik laman sesawang Senheng ini. Jumpa anda di Senheng!


Jangan Gaduh-Gaduh! Antara Mak & Ayah, Sebenarnya Anak Banyak Ikut Genetik….

“Anak aku ni ikut muka siapalah, perangai rasanya macam ikut ayah dia..”
Sudah semestinya kita pernah tertanya-tanya tidak kira sama ada pada awal kehamilan atau selepas bersalin, wajah anak akan ikut siapa? Boleh cetuskan pergaduhan juga bila si ibu dan ayah masing-masing nak anak ikut kriteria mengikut diri masing-masing.

Jangan gaduh-gaduh, semua ini hanya kebetulan sahaja dan yang paling penting adalah anak dilahirkan sihat ya!
ANTARA MAK DAN AYAH, BAYI IKUT GENETIK SIAPA?
Ini merupakan perdebatan antara mak dan ayah yang tidak akan pernah habis. Jika sebelum ini viral di laman media sosial mengenai statement ‘anak akan mewarisi IQ si ibu’, kali ini ramai yang tertanya-tanya siapakah yang menentukan kebanyakkan genetik bayi.

1.Mata

Menurut kajian, dikatakan bahawa kebanyakkan genetik mata adalah mengikut genetik mata si ibu. Bukan itu sahaja, selain mata, hidung, bibir dan bentuk wajah juga dikatakan mewarisi genetik si ibu.
2.BULU MATA

Cuba perhatikan bulu mata si anak dan si bapa, ada persamaan atau tidak? Hal ini kerana, genetik bulu mata si anak dikatakan diawarisi dari bulu mata si bapa.
3. TELINGA

Berpihak kepada si bapa lagi adalah genetik telinga. Tetapi jangan risau, ada juga genetik telinga datang dari genetik si ibu.
4.KETINGGIAN

Berbeza pula dengan ketinggian dimana genetik ini diwarisi secara separuh oleh mak dan ayah. Jadi, jangan bergaduh tentang ketinggian anak-anak kerana semuanya dibahagi sama rata ya!
5.KECERDASAN

Anak lebih aktif? Hal ini kerana tahap kecerdasan anak diwarisi dari kecerdasan si ibu. Maknanya, kalau anak anda aktif mesti mewarisi kecerdasan si ibu.
6.PERANGAI

Kalau dari segi perangai mesti mak ayah akan bergaduh bukan? Bukannya apa, kadang-kadang ada sahaja perangai yang baik dikatakan macam si ibu dan perangai sebaliknya dikatakan macam si ayah.
Sumber: Tips Ibu Sehat


‘Geng Sumbu’ Guna 3,000 Pelita Bina Gerbang Terangi Laluan Masuk Kampung, Meriah!

Bila tiba musim perayaan Aidilfitri pasti rumah akan dikelilingi dengan pelita dan sekumpulan belia di Kampung Baru Sri Gading, Batu Pahat menggelarkan diri mereka sebagai Geng Sumbu.
Hal ini disebabkan mereka menggunakan sebanyak 3,000 pelita untuk membina gerbang di laluan masuk kampung tersebut bagi memeriahkan malam tujuh likur

Baca juga: Ini Checklist Barang Penting Untuk Packing Sebelum Balik Kampung, Jangan Tertinggal!
GENG SUMBU GUNA 3,000 BIJI PELITA BINA GERBANG, MERIAH

Ketua Geng Sumbu Kampung Baru Sri Gading, Mohd Azam Isnin berkata, selain teruja untuk menyambut hari raya Aidilfitri, gerbang pelita berkenaan juga adalah simbolik meraikan kepulangan anak perantau ke kampung meraikan Aidilfitri tahun ini, lapor Harian Metro.

“Sudah dua tahun kita semua tidak dapat menyambut Hari Raya Aidilfitri dengan meriah akibat negara dilanda pandemik Covid-19, jadi ini peluangnya untuk kita sama-sama meraikannya dengan suasana gembira dan ceria.
“Kali ini kami menggunakan sebanyak 3,000 pelita dan reka bentuk gerbang pelita yang ditampilkan pada tahun ini adalah mengambil idea reka bentuk daripada Masjid Kristal di Terengganu yang mempunyai bentuk yang lebih menarik,” jelasnya.

Jelas Mohd Azam juga, gerbang pelita itu mencecah ketinggian hampir 15 meter itu menggunakan sebanyak 90 liter diesel setiap hari bagi menghidupkan semua lampu pelita berkenaan.
“Kami akan pasang lampu pelita berkenaan selama seminggu sehingga 1 Syawal nanti dan anak perantau atau penduduk di sekitar Batu Pahat boleh singgah untuk mengambil gambar di gerbang pelita berkenaan sebagai kenangan meraikan kemeriahan Aidilfitri.
“Kami juga mengutamakan keselamatan pengunjung ketika mengambil gambar dengan mematuhi prosedur operasi standard (SOP) seperti kod QR MySejahtera dan menggunakan khidmat anggota Jabatan Sukarelawan Malaysia (RELA) bagi membantu kelancaran aliran trafik di kawasan kampung,” katanya.

Diharapkan penduduk kampung dapat meneruskan tradisi menghias pelita di kawasan kampung berkenaan supaya budaya tradisi seperti ini tidak akan pupus ditelan zaman.
Sumber: Harian Metro


Genius Cilik, Kanak-Kanak Usia 9 Tahun Graduan Universiti Paling Muda Di Dunia!

“Bila lah nak habis study ni…penat lah..”
Memang setiap impian pelajar ingin habiskan pelajarannya secepat mungkin kerana terlalu penat belajar dan juga menyiapkan tugasan yang diberikan. Mengejutkan, kanak kanak lelaki genius ini berjaya menamatkan menjadi graduan universiti pada usia yang sangat muda dan kursus yang boleh tahan susah tau.

BELAJAR HANYA TEMPOH 9 BULAN

Seorang kanak-kanak lelaki berumur 9 tahun bernama Laurent dari Amserdam telah menamatkan pengajiannya di sebuah universiti terkenal ketika usianya 8 tahun. Lebih hebat lagi, kursusnya yang sepatutnya di habiskan dalam masa 3 tahun, Laurent menamatkannya ijazah sarjana muda kejuruteraan elektrik hanya dalam masa 9 bulan.

Graduan muda dari Eindhoven University of Technology, Netherlands itu berjaya menyiapkan projek tahun akhirnya mengenai “brain-connected electrical chip” dengan jayanya.
SERING DISAMAKAN SEPERTI ILMUWAN YANG TERKENAL

Kanak-kanak lelaki itu dibesarkan di Belgium bersama datuk dan neneknya sementara ibu dan bapanya bekerja dia Amsterdam. Laurent boleh berbakat bertutur dalam 4 bahasa. Katanya, selepas tamat belajar, Laurent akan sambung melakukan PHD dan berminat dalam jurusan perubatan dan mencipta organ buatan. Tahap IQ Laurent sering disamakan seperti Albert Einstein dan Stephen Hawking.

LAIN DARIPADA YANG LAIN!

Ibunya, Lydia, 29 berkata datuk dan neneknya yang mula menyedari Laurent seorang budak yang luar biasa. Bapanya pula merupakan seorang doktor gigi berkata anaknya itu seperti span yang menyerap semuanya. Laurent juga mendapat pujian dari pensyarahnya bahawa Laurent ada seorang yang unik dan sangat bijak.
*Pandainya adik ni! 🙂
Sumber: New Straits Times


Genting Highland Skyworlds Theme Park Dibuka 8 Februari, Tiket Ada Diskaun!

Pasti ramai dalam kalangan kita yang sudah tidak sabar mahu ke Genting Skyworlds Theme Park. Betul tak? Taman tema yang paling dinanti-nantikan dengan keluasan 26 ekar di ketinggian 6,000 kaki dari aras laut dan 26 jenis mainan untuk seisi keluarga. Nampaknya, hujung minggu ini boleh  la ke Genting Highland. Wah!
Baca juga: 10 Lokasi Di Lembah Klang Wajib Bawa Anak Hujung Minggu, Siap Ada Promo!

GENTING HIGHLAND SKYWORLDS THEME PARK DIBUKA 8 FEBRUARI

Berita baik untuk anda semua, Genting Skyworlds Theme Park akan dibuka pada 8 Febuari ini dan tiket boleh dibeli secara online di laman web Genting Skyworlds pada 4 Febuari jam 10 pagi.

Menariknya, Genting Skywolrds menawarkan diskaun 20% ke atas harga tiket penuh bagi kunjungan dari 8 Februari sehingga 31 Mac 2022.

Taman tema ini terbahagi kepada beberapa tempat unik:

Studio Plaza
Eagle Mountain
Central Park
Rio
Andromeda Base
Liberty Lane
Epic
Robots Rivet Town
Ice Age

Jangan lepaskan peluang ok. Inilah masa yang sesuai untuk kita ke Genting Skyworlds Theme Park!
Sumber: Twitter Abang Travel


[FOTO] Genting Highland Theme Park Dah Nak Buka? Jom Rebut Tiket Murah!

Sudah pasti taman tema yang paling dinanti-nantikan di Asia Tenggara iaitu Genting SkyWorlds! Diperbaharui dengan 9 dunia bertema yang unik, Taman Tema Genting SkyWorlds berkeluasan 26 ekar dengan 26 jenis mainan ‘adrenaline rush’  dan tarikan yang sesuai untuk seisi keluarga.
Baca juga: 6 Harga Promo Tiket Masuk Ke Tempat Menarik, Kena Booking Cepat!

Genting Highland Outdoor Themepark dah nak buka?
Ramai dalam kalangan rakyat Malaysia yang sudah ternanti-nanti dan khabarnya Genting SkyWorlds ini akan dibuka dalam masa terdekat. Jadi, jom tengok koleksi foto taman tema ini yang terbaharu. Boleh juga dapatkan tiket murah juga!

Taman tema kali ini terbahagi kepada beberapa tema unik, iaitu:
1.Studio Plaza
2.Eagle Mountain
3.Central Park
4.Rio
5.Andromeda Base
6.Liberty Lane
7.Epic
8.Robots Rivet Town
9.Ice Age

Beli tiket kat sini murah:
1.Cable car: https://shp.ee/xz488zj
2.Skytropolis: https://shp.ee/v229fmj
Bukan itu sahaja, untuk maklumat lanjut dan update terkini anda boleh ke laman web rasmi Genting SkyWorlds Theme Park ya! Seronok!
Sumber: Genting SkyWorlds, Saja Share


Lidah Anak Ada Tompokan ‘Peta’? Itulah Simptom ‘Geographic Tongue’

Pernahkah ibu ayah perasan macam ada tompokan putih kemerahan seakan berbentuk pulau / peta pada lidah anak?
Jika ya, anak anda mungkin mengalami sejenis kondisi lidah yang dinamakan ‘Geographic Tongue’.

Gejala ini sebenarnya boleh terjadi pada semua kelompok usia, termasuk pada anak-anak.
Walaupun kondisi ini nampak pelik dan kadangkala buat kita risau, ibu ayah tak perlu panik ketika kerana ia bukanlah kondisi serius dan tidak berkaitan dengan penyakit tertentu.

Untuk mengetahui lebih lanjut tentang ‘Lidah Geografik’ atau ‘Geographical Tongue’ ini dengan lebih mendalam, jom baca maklumat yang telah dirangkumkan oleh tim SirapLimau.com dalam artikel ini.

Geographic Tongue: 5 Perkara Tentang Tompokan ‘Peta’ Pada Lidah Anak Yang Parents Kena Alert
1. Apakah Geographical Tongue?
‘Geographic Tongue’ atau ‘Lidah Geografik’ ini mendapat nama berdasarkan tompokan yang kelihatan seperti peta pada bahagian permukaan atas dan sisi lidah.
Kadangkala ia juga boleh berlaku pada bahagian lain di dalam mulut.
Menurut laman web kesihatan Web MD, ia juga dikenali dengan nama benign migratory glossitis atau erythema migrans.

2. Adakah Ia Merbahaya?
Tompokan ini boleh berada pada permukaan lidah selama beberapa hari, minggu atau bulan. Malah, ada yang mengalami kondisi ini sehingga setahun lamanya.
Walaubagaimanapun, ibu ayah tak perlu risau kerana ia tidak merbahaya dan bukanlah petanda jangkitan atau kanser.
Ia juga bukan penyakit berjangkit, bermakna seseorang yang mempunyai simptom ini tidak akan menjangkiti orang lain.
Baca juga : Lidah Bayi Putih? Ini 5 Perkara Yang Anda Patut Buat

3. Simptom
Antara tanda atau simptom geographical tongue ini adalah tompokan berbentuk peta pada lidah, dalam mulut atau gusi.
Tompokan ini mungkin:

mempunyai garis luar berwarna cerah atau putih
saiz, warna dan bentuknya berbeza
boleh bermula dari satu bahagian dan kemudian muncul di bahagian lain
tidak mempunyai bintik halus (papillae) yang biasanya menutupi lidah
tidak berasa sakit

Hanya 1/10 daripada mereka yang mempunyai simptom ini akan berasa sedikit sensitif terhadap makanan pedas, panas, berasid, atau asap rokok dan ubat gigi.
Foto Kredit: shutterstock.com
4. Punca
Lidah geografik sebenarnya muncul apabila lidah mengalami pergantian permukaan, di mana permukaan yang baru tidak muncul secara merata – ada yang terlalu awal dan yang lain muncul terlalu lambat.
Sehingga ini, punca berlakunya lidah geografik belum diketahui secara spesifik.
Namun, menurut Dr Marini Ismail menerusi Malaysian Medical Gazette, beberapa peneliti mendapati antara puncanya dikaitkan dengan

Pengaruh genetik
Psoriasis atau masalah keradangan kulit
Dikaitkan dengan diabetes, anemia, eczema / asthma atau stres
Makanan tertentu seperti keju
Faktor hormon seperti kitaran haid atau kehamilan

Ia juga lebih kerap berlaku kepada anak remaja dan perempuan.
Foto Kredit: andersonsmile.com
5. Rawatan
Biasanya tiada rawatan yang diperlukan untuk mengatasi masalah ini kerana ia akan hilang dengan sendirinya.
Namun anda dinasihatkan berjumpa dengan doktor atau doktor gigi jika ia menyebabkan ketidakselesaan.
Jika ia berkaitan dengan masalah kesihatan lain, antara rawatan yang mungkin boleh dapat membantu melegakan rasa tidak selesa adalah:

ubat tahan sakit
ubat anti keradangan
ubat kumur dengan anaesthetic
Corticosteroids
suplemen zink

Foto Kredit: Monroe Family Dentist
Apa Yang Perlu Diperhatikan
Meskipun tidak merbahaya dan selalunya tidak berkaitan dengan penyakit serius, pastikan ibu ayah sentiasa memantau kebersihan mulut anak.
Baca juga : Gusi Bayi Perlu Dijaga Walaupun Belum Tumbuh Gigi. Ini 8 Tips Penting!
Berjumpalah doktor jika anak mulai mengalami gejala berikut:

Anak mengalami masalah pernafasan
Anak mulai susah mengunyah, menelan, ataupun bercakap
Lidah anak mengalami pembengkakan
Muncul luka pada lidah yang tidak membaik dalam waktu 7-10 hari.